10 Kegunaan Dan Kebaikan Bawang Putih Di Kebun Yang Ramai Tak Tahu

Ramai yang tahu bawang putih digunakan sebagai salah satu bahan dalam ramuan masakan dan ada juga segelintir menggunakannya untuk tujuan perubatan. Tetapi, ramai yang tak tahu bahawa bawang putih pun boleh digunakan di laman atau kebun. Ia bukan sahaja sebagai bahan anti serangga malah berupaya menjadi baja tanaman. Berikut 10 kegunaan dan manfaat bawang putih kepada tanaman

1. Ros sukakan bawang putih
Menurut Herb Society of America, dengan menanam pokok bawang putih di sekitar rumpun ros dapat membantu mencegah masalah serangan serangga dan penyakit yang banyak menyerang tanaman ros

2. Teh bawang putih mencegah Powdery mildew
Kupas serta potong 3-5 biji bawang putih dan rendam bersama 1 liter air panas. Biarkan air rendaman selama 24 jam. Selepas dibiarkan terendam 24 jam, tapis dan campurkan air rendaman bersama 3 liter air bersih. Semburkan campuran teh bawang putih tersebut pada keseluruhan tanaman termasuk di bahagian bawah daun

3. Tanam pokok bawang putih sekitar pokok buah
Seperti tanaman ros, pokok bawang putih yang ditanam di sekitar pokok buah berupaya mengelak serangan serangga dan penyakit terutamanya yang berpunca dari tanah. Ia mampu mencegah serangga perosak buah seperti lalat buah, kumbang dan sebagainya

4. Bawang putih sebagai racun kulat
Campurkan 2 labu bawang putih bersama 1 sudu teh cecair pencuci pinggan di dalam 2 cawan air. Kisarkan dan tapis. Campur pati bawang putih tadi bersama 1 gallon air dan semburkan pada tanaman yang dijangkiti. Campuran racun bawang putih ini juga boleh disimpan di dalam peti sejuk

5. Elak kehadiran ular
Bukan lah takut, tapi bahaya kepada keselamatan terutamanya jika ular yang menyelinap masuk dari laman menuju ke dalam rumah. Jadi, untuk atasi masalah ini berlaku, tanam bawang putih di sekitar kediaman anda. Ini kerana bawang putih merupakan pencegah alami untuk ular

6. Mencegah tikus mondok
Tikus mondok adalah ancaman utama jika anda seorang penternak. Ia akan aktif di waktu malam. Sebab itu, ramai yang tak akan perasan kehadiran tikus mondok di kebun atau kediaman kerana ia sangat kecil. Untuk mencegah atau menghalau tikus mondok di kebun anda, cuba hancurkan beberapa labu bawang putih dan masukkan ke dalam lubang yang dikesan menjadi tempat persembunyian tikus mondok

8. Elak serangan belalang
Belalang juga antara ancaman serangga perosak yang akan memakan tanaman anda secara diam. Walupun fizikalnya besar dan mudah dikesan, belalang antara serangga yang cepat memakan daun tanaman anda. Sedar-sedar, daun dah berlubang. Untuk atasi masalah ini, boleh cuba gunakan semburan teh bawang putih

9. Semburan racun untuk semua jenis serangga
Kisar 4 biji cili api bersama 4 ulas bawang putih, 3/4 sudu cecair pencuci pinggan, 1 sudu dan 3 cawan air. Biarkan bahan kisar 24 kemudian ditapis. Semburkan racun serangga bawang putih ini pada tanaman yang dijangkiti.

10. Bawang putih untuk ayam
Jika anda ada menternak ayam, burung dan sebagainya, Cuba hancurkan 2 atau 3 biji bawang putih. Kemudian  masukkan ia ke dalam air minuman ayam. Ia Mampu meningkat tahap immun ayam darisebarang penyakit

IMPIANA bantu anda bagaimana untuk mencari tumbuhan yang boleh hidup tanpa perlu sinaran matahari yang banyak.

Pokok Dracaena

Pokok Lidah Jin/Lidah Ibu Mertua

Spesis lain selain pokok Dracaena adalah pokok Lidah Jin. Ia nampak sama tetapi jaluran daunnya berbeza satu sama lain. Pohon ini antara pokok hiasan dalaman yang popular di pasaran. Jaluran daunnya sentiasa memikat peminat hiasan rumah untuk diletakkan tidak kira di dalam atau luar rumah kerana ketahannya untuk hidup tanpa pengawasan rapi seperti sinaran cahaya UV yang mencukupi tetapi memerlukan siraman air yang cukup untuk mengekalkan kesegarannya.

Alocasia spp.

Daun pokok ini hampir sama dengan pokok daun keladi yang tumbuh mekar di negara kita, tetapi perbezaan ketara diantara kedua-dua pohon ini ialah warna daun. Daun keladi, daunnya keseluruhan berwarna hijau manakala pohon Alocasia amazonica mempunyai urat yang berwarna putih dan nampak cantik apabila dijadikan hiasan. Ia juga memerlukan siraman air yang banyak tetapi tidak memerlukan cahaya mentari untuknya kekal subur.

Pokok Duit/Epipremnum aureum

Pokok ini dikenali sebagai spesis yang tumbuh secara menjalar atau memanjat. Ia tidak sesuai diletakkan dalam pasu dan susun di atas lantai sebagaimana tumbuhan lain. Idea dekorasi untuk tumbuhan ini adaah dengan menggantung pasunya dan perlu dijaga pertumbuhan daun. Kalau tidak dipangkas secara berkala, ia akan membuatkan kawasan kediaman anda nampak semak dan serabut.

Pokok Peace Lily

Ia amat terkenal kepada amalan Fengshui kerana pokok ini terkenal dengan sifatnya yang melambangkan keseimbangan. Selalunya pohon ini amat mudah untuk ditemui di setiap front offices dan juga dihadapan rumah. Ia amat efektif dalam menyeimbangan segala tenaga yang berlegaran di sekitarnya. Penjagaannya juga amat mudah dan tidak membebankan penggunanya. Selain itu, ia juga hebat dalam menyegarkan udara di dalam kawasan yang tertutup.

Pokok ros amat mudah di biakkan melalui keratan batanag. Melalui proses pembiakakn ini juga, ia dapat menjamin tanaman pokok ros yang di hasilkan adalah dari baka yang terbaik. Baru-baru ini, salah seorang ahli dari group Rose Club For Home Garden berkongsi salah satu cara mudah pembiakkan ros melalui keratan batang.

1. Pilih keratan dari batang yang sihat dan bunganya telah layu. Buangkan bunganya dan tinggalkan 2-3 helai daun pada batang. Pastikan keratan batang yang telah dipilih dipotong secara serong.
Tip: Kebiasaanya, ada orang akan rendam keratan batang ke dalam air rendaman kulit bawang ataupun baja AB untuk memastikan pertumbuhan akar yang cepat

2. Sediakan satu biji botol plastik terpakai yang telah dipotong bahagian kepalanya sebagai perlindung atau rumah hijau untuk semaian. Kalau tak ada botol, pakai plastik lutsinar pun sudah memadai.

3. Untuk medium tanaman, boleh gunakan apa juga jenis. Namun, yang paling sesuai adalah dari jenis 6 dalam 1 yang banyak terdapat di pasaran

4. Basahkan medium tanaman yang telah diisi di dalam bekas semaian. Buatkan lubang sekurang-kurangnya 2 inci dalam dengan menggunkan jadi pada medium yan telah basah dan tanam keratan.

5. Tutup semaian keratan dengan botol yang telah di sediakan tadi dan tidak perlu disiram lagi.

6. Letakkan semaian di bawah teduhan dan elakkan ia dari terkena hujan dan tak perlu di alih-alihkan lagi. Dalam tempoh 2 minggu, keratan batang akan mula mengeluarkan pucuk baru. Ini bermakna semaian anda berjaya

7. Biarkan tanaman dalam rumah hijau mini tersebut untuk tempoh sekurang-kurangnya 1 bulan

Bahan-bahan:
Pasu tanpa lubang
Penapis
Paip PVC
Span

Cara-cara:

1. Bekas penapis plastik dipotong untuk dapat ketinggian 3 inci. Kegunaan bekas penapis plastik untuk dijadikan pemisah antara tanah dan air takungan.

2. Potong paip PVC 1/2 hingga 1 inci. Tujuan paip PVC diletakkan didalam pasu sebagai saluran air. Bekas penapis plastik menjadi pemisah antara tanah dan takungan air.

3. Potong kain kraf Felt ikut saiz bulatan bekas penapis plastik.

4. Buat tanda had maksimum level takungan air.

5. Buat lubang air lebihan @ overflow. Pastikan kedudukan lubang ini dibawah level maksimum yang ditanda supaya ada sedikit ruang udara diantara takungan air dan tanah.

6. Potong paip PVC 2 inci untuk dijadikan saluran overflow

7. Contoh pemasangan paip over flow

8. Paip saluran overflow

9. Tutup penapis dengan felt dan tuang tanah ke dalam pasu

10. Pindah pokok ke dalam pasu

11. Tuang air ke dalam saluran paip sehingga air keluar di saluran overflow


Cara Gantung Bingkai Gambar Dalam Rumah Confirm Cantik! Mencari bingkai gambar yang sempurna sering menjadi punca ramai diantara kita give up dari mendeko galeri gambar di dinding. Cadangan kami? Pilih sesuatu yang simple dan biarkan gambar anda berbicara.

Selepas memilih bingkai yang bersesuaian, kita beralih ke bahagian yang sukar : menggantungkannya. Dengar macam mudah – hanya ketuk paku ke dalam dinding, bukan? Hakikatnya, prep dan perancangan adalah kunci utama untuk galeri dinding yang menarik dan kemas. Tanpa perancangan rapi, bingkai di dinding akan nampak caca marba serta out of place.

Di bawah IMPIANA kongsikan enam cara susun atur bingkai gambar untuk panduan kita semua. Jangan lupa share dengan kawan yang lain!

Berapa kerap anda mencuci peti ais atau peti sejuk? Setidaknya, peti sejuk wajib di cuci sebulan sekali bagi memastikan ia sentiasa bersih dan tidak menjadi habitat bekteria yang akan menjadi punca kepada masalah kesihatan seperti keracunan makanan.

Jangan ingat ruang yang sejuk tak menjadi habitat bakteria ya. Oleh sebab itu, untuk pastikan peti ais anda sentiasa bersih dan terhindar dari sebarang bakteria ia perlu di cuci bersih. Kebiasaannya bahan cucian yang digunakan adalah sabun pembersih pinggan. Betul tak? kalau sabun tersebut tidak di cuci bersih kan mendatangkan kemudaratan.

Selalu masak masak, peti sejuk, freezer cuci tak?  Paling rajin mesti cuci seminggu sekali. Ataupun sebulan sekali mesti cuci. Kebersihan sangat penting. Itu lambang peribadi seseorang.

Cara saya, campurkan cuka makan @ cuka epal dengan 1 sudu besar baking powder untuk cuci peti sejuk. Campuran ini boleh juga gunakan untuk cuci oven juga. Untuk freezer kadang-kadang ada kotoran degil, ambil berus gigi dan  sental kotoran tu.

Dengan melakukan rutin ini secara konsisten, keadaan peti ais akan lebih bersih dan tidak berbau memandangkan ia umpama bekas besar menyimpan semua makanan kita secara bercampur-campur. Selamat mencuba!

Berikutan harga rumah dan pasaran hartanah yang kian meninggi, memaksa generasi Y dan milenial tampil lebih kreatif melalui pemilihan dan pengubah-suaian kediaman yang ideal. Nah, IMPIANA berikan anda idea kediaman loft yang memaksimakan kegunaan ruang dalam sentuhan sempurna.

1 – LOFT PUSTAKA

Sesuai buat si ulat buku, hanya tinggal susun buku-buku telahan anda itu di segenap ruang. Pamer dan berbanggalah dengan buku-buku anda. Sayang sekiranya ia disorok di ruang storan. Biarkan tetamu terpegun melihat koleksi buku disusun rapi dan cantik sekali.

2 – LOFT SUDUT TERSEMBUNYI

Kadang-kadang kita perlukan ruang privasi tersendiri. Ruang yang boleh membuatkan kita bebas melakukan apa sahaja. Dari membaca, melakukan rutin yoga atau hanya sebagai ruang tidur siang. Jangan takut jadi beruang comel yang berhibernasi.

3 – LOFT KATIL TERSEMBUNYI

Penggunaan ruang yang maksimum. Katil yang boleh ‘disembunyikan’ ketika waktu siang, dan digunakan pada waktu malam. Ketika siang, ruang bebas digunakan untuk aktiviti lain dan bertukar menjadi ruang tamu.

4 – LOFT BERUNSUR KAYU-KAYAN

Bagi penggemar suasana luar/outdoor dan yang ingin merasa perasaan hangat kayu-kayan. Berasa seperti Hobbit yang duduk di dalam sebatang pokok balak. Atau mungkin juga Shrek? Terserah anda mencorakkannya.

5 – LOFT KANAK-KANAK

Bukan sahaja bertujuan menjimatkan ruang, ia juga mengajar anak-anak supaya membesar dengan lebih kreatif. Bak kata pepatah, melentur rebung biarlah dari rebungnya.

6 – LOFT BOTANI

Menyatu dengan alam. Jadikan kediaman loft anda itu tadi seperti sebuah taman kaca dalam kediaman. Percayalah perasaan tenang itu akan hadir dengan sendirinya.

7 – LOFT KAYANGAN

Ingin menjadi puteri atau putera kayangan? Idea ini sesuai buat anda. Pastikan keseluruhan perabot dan dinding dicat berwarna putih atau berwarna dari keluarga pastel. Corak kan sedikit dengan hiasan kayu putih dan lampu-lampu kerdipan yang ‘terapung’ di seluruh ruang.

8 – LOFT TANGGA BERLINGKAR

Klasik, pada masa sama unik. Tangga berlingkar eksentrik sebagai tiang seri kediaman loft anda. Biarkan tetamu bertanya. Dari mana anda mendapat idea ini? Atau yang utama, dari mana anda dapat tangga lingkar ini?

9 – LOFT KERANGKA

Tiang dan kerangka loft yang terdedah. Ia mungkin tidak cantik atau tidak kemas pada mata seseorang, tetapi percayalah kerangka terdedah memberi impak geometri yang cantik pada ruang yang luas.

10 – LOFT BERPAGAR

Idea yang bagus untuk mereka yang takut dengan ketinggian. Atau kata mudah, buat mereka yang gayat. Pagar memberi suatu perasaan keselamatan dan juga cantik kalau pandai mengolah

Atap di setiap rumah, berfungsi untuk menahan debu yang berlebihan masuk ke dalam rumah, menghalang hujan memasuki rumah, menghindari dari teriknya matahari dan yang paling penting adalah melindungi orang dan barang. Rumah, jika tiada atap, ia ibarat rumah itu bogel kerana atap lah yang melindungi kita dari segala bencana yang datang dari atas. Tetapi, atap ini pun ada jenis-jenisnya. Maka, hari ini saya akan menjelaskan jenis-jenis atap yang ada di dunia ini.

ABSES

Abses adalah salah satu jenis design atap yang dimana, ia terdapat dalam kepingan nipis dan beralun dengan panjang dan ketebalan yang berbeza-beza. Terdapat pelbagai faedah apabila bumbung rumah anda dibina daripada hanya satu bahan. Kedua, asbes ialah bahan binaan yang ringan dan mudah dibersihkan. Gaya bumbung ini, bagaimanapun, mempunyai kecacatan. Seperti kebanyakan orang sedia maklum, asbes menyerap haba. Akibatnya, sama ada musim kemarau atau matahari terik, kawasan dalam rumah akan kelihatan sesak dan panas.

TANAH LIAT

Atap jenis tanah liat ini, adalah jenis atap yang biasa digunakan oleh orang. Boleh dikatakan, setiap rumah di Malaysia, menggunakan atap jenis tanah liat. Jika dibandingkan dengan jenis bumbung lain, bumbung tanah liat terkenal dengan ketahanannya yang luar biasa. Jika anda mahukan bumbung yang tidak panas, jubin tanah liat adalah cara untuk pergi. Kerana jenis ini boleh mengeluarkan haba ke dalam rumah, bilik tetap sejuk. Walau bagaimanapun, apabila perubahan iklim besar berlaku, lumut kerap tumbuh di tepi lapisan antara jubin. Tambahan pula, perumahan terdedah kepada kebocoran. Jika anda memilih untuk menggunakan jenis ini, pemasangan dan penyelenggaraan yang mencukupi diperlukan.

KACA

Kaca adalah satu lagi bahan biasa yang digunakan dalam bumbung kanopi. Bahan binaan tunggal ini biasanya digunakan untuk membuat carport atau sebagai perlindungan bumbung. Bumbung kaca juga sering dilihat sebagai varian pelindung struktur asas rumah, secara amnya sebagai kaedah menyediakan cahaya semula jadi. Kebiasaan atap jenis kaca ini, selalu diterapkan di dalam pusat beli belah.

Maka dengan itu, berakhirlah penjelesan saya tentang jenis atap. Apakah pilihan anda?


Cara Mudah Semai Bayam Dari Biji Benih Gerenti Hidup

Bayam atau dalam bahasa Inggerisnya dikenali sebagai ‘Spinach’ adalah spesies Amaranthus gangeticus yang tergolong dalam famili tumbuhan Amaranthaceae iaitu sama famili dengan pokok balung ayam iaitu sejenis tanaman hiasan yang berbunga menarik. Ia dikatakan mengandungi banyak khasiatnya tersendiri. Di antaranya seperti mempunyai kalori yang rendah tetapi tinggi dengan kandungan vitamin A dan K, mencegah kanser, meningkat sistem imuniti badan, mengekalkan kesihatan otak, merendahkan tekanan darah dan kadar kolesterol iaitu sekadar menyebut beberapa contohnya. Terdapat dua jenis pokok sayur bayam iaitu berdaun merah dan juga berdaun hijau.

Penanaman: Ia mudah ditanam menggunakan biji benihnya yang boleh didapati dari buahnya yang matang. Bijinya juga boleh dibeli dari pusat tanaman, kedai pertanian, dan juga pasaraya. Arahan mengenai cara menyemai dan menanam pokok bayam ini juga tertera di pek biji benih yang dibeli bagi memudahkan cara penanamannya .

Ia sesuai tumbuh dalam campuran tanah atau medium tanaman yang agak lembap serta gembur  dan juga mengandungi banyak bahan organik. Campuran yang disyorkan adalah campuran tanah untuk pokok berpasu iaitu dalam nisbah 3:2:1 (Tanah Peroi: Bahan Organik: Pasir Sungai). Pokok bayam mudah ditanam kerana anda hanya perlu menabur benihnya di plot tanaman yang telah digembur atau dicampur medium tanamannya. Seterusnya berikan penjagaan yang diperlukannya. InsyaAllah hasilnya cukup memuaskan.

Untuk menyemai dan menanamnya ikuti langkahnya seperti berikut:

1)Campurkan biji benih pokok bayam yang halus itu dengan pasir halus

2)Tabur terus di tanah yang telah digemburkan terlebih dahulu dan berikan siraman dua kali sehari agar medium semaiannya senantiasa lembap.

3)Apabila anak benih telah tumbuh empat helai daun bolehlah dijarangkan iaitu dengan mencabut beberapa anak benih di sekeliling anak benih yang ingin dibiarkan membesar.

Manakala anak benih yang dicabut tadi bolehlah ditanam semula di ruang kosong yang terdapat di plot tanaman anda di tanah. Bagi anda yang tidak mempunyai ruang di tanah untuk menanamnya tidak perlu risau kerana pokok sayuran ini juga boleh ditanam dalam bekas tanaman seperti pasu, polibeg atau bekas tanaman yang diperbuat daripada plastik atau palung logam dengan menggunakan medium tanaman seperti tersebut di atas

Selepas ditanam dan disiram letakkannya di tempat teduh dahulu sehingga ia mula tumbuh barulah dipindahkan ke kawasan yang mendapat cahaya matahari yang banyak untuk pertumbuhannya dan seterusnya berikan penjagaan seperti di bawah ini.

Penjagaan:1)Ia perlu didedahkan kepada cahaya yang banyak untuk tumbuh subur.

2)Siram 2 kali sehari iaitu pada waktu pagi dan petang bagi memastikan medium tanamannya lembap sentiasa agar anak bayam cepat tumbuh membesar.

3)Gunakan baja organik seperti najis ayam untuk pertumbuhan pokok yang lebih subur.  Ikuti arahan mengenai cara dan kekerapan penggunaannya seperti tertera di pek baja yang digunakan.

Pokok bayam boleh dipetik apabila pokoknya mencapai anggaran umur lebih kurang 2 hingga 3 bulan selepas disemai bijinya dan ini juga bergantung kepada cara penjagaan selepas penanamannya.

Sabut kelapa pula merupakan lapisan atau kulit kelapa yang berwarna coklat untuk yang telah kering dan putih jika buahnya masih muda. Sabut kelapa dikatakan sesuai digunakan di taman sebagai sungkupan (mulching) kerana keupayaan dan kekuatannya menyerap dan mengekalkan kelembapan yang tinggi. Selain sebagai sungkupan, sabut kelapa juga boleh dijadikan sebagai salah satu bahan dalam penyediaan medium tanaman.

Ciri-ciri sabut kelapa

Penggunaan sabut kelapa merupakan salah satu langkah ke arah kitar semula dan environmental friendly. Ia mudah diperolehi dan disimpan sehingga apabila penggunaannya diperlukan. Namun terdapat pelbagai produk yang menjual sabut kelapa secara komersial sama ada untuk penggunaan komersial atau domestik. Sebelum menggunakan sabut kelapa yang dibuat sendiri, basuh atau rendam untuk beberapa ketika untuk membuang garam yang terdapat pada sabut tersebut. Selain itu sabut kelapa mengandungi potassium dan phosphorus yang boleh diserap oleh tumbuhan juga.

Sabut Kelapa Untuk Hidroponik

Coconut mats atau sabut kelapa yang paling kasar boleh digunakan sebagai medium tanaman hidroponik. Teksturnya yang lembut memudahkan pergerakan akar di samping ia merupakan bahan biodegradable. Sabut kelapa mempunyai kandungan potassium dan phosphorus yang diperlukan untuk membantu pertumbuhan pokok. Sabut kelapa mudah untuk dikendalikan sebagai medium tanaman hidroponik dan tidak mempunyai bau. Selepas tiga hingga empat tahun penggunaannya, sabut kelapa tersebut boleh dijadikan baja kompos di taman.

Sabut kelapa juga menyimpan lapan kali ganda kandungan air dari pada beratnya. Ia membantu tumbuhan di dalam hidroponik mendapatkan keperluan air yang secukupnya. Selain itu juga, ruang yang wujud di antara fiber sabut kelapa di dalam sistem hidroponik membekalkan 40% kandungan udara. Sabut kelapa mempunyai pH antara 6 hingga 6.7 dan ia sesuai untuk tanaman hidroponik. Tambahan pula, sabut kelapa tidak mudah dijangkiti fungus dan bakteria yang boleh memberi ancaman kepada tumbuhan.

Limau atau nama botani Citrus adalah sejenis limau yang sangat digemari di negara ini untuk kegunaan sebagai air minuman dan juga untuk dicampur dalam masakan. Buahnya kecil dan bulat, berukuran 2.5cm – 5 cm garis pusat. Kulitnya berkilat dan licin dan isinya berwarna hijau kekuningan, berair tetapi masam. Pokoknya pula adalah lebih kurang 5 m tinggi.

Tanaman limau  sesuai ditanam pada iklim panas dan lembap. Manakala ia sesuai ditanam pada tanah jenis lom berpasir. Limau senang dibiakkan melalui biji tetapi biasanya ia dibiak secara tampang iaitu secara tut. Jika dibiak secara ini pokok-pokok mengeluarkan buah lebih awal. Jarak tanaman yang dilakukan ialah 6m x 6m diladang.

Penyiraman boleh dibuat 1-2 kali sehari selama 2-3 bulan pertama. Selain daripada itu, pembajaan juga dilakukan dengan menggunakan baja organan seperti tahi lembu. Sebanyak 30- 40kg/pokok setahun boleh digunakan bagi peringkat tumbesaran (umur pokok 1-3 tahun) dan 40-60 kg/pokok setahun selepas pokok-pokok mula berbuah. Cantasan perlu dilakukan bagi membuang tunas air dan menggalakkan pengudaraan yang baik.

Bagi pokok-pokok muda, kerja-kerja merumput hendaklah dilakukan dengan mencabut atau menggunakan cangkul dikeliling pokok. Bila pokok sudah cukup besar dan matang, kawalan rumpai secara kimia boleh dijalankan dengan menggunakan racun rumpai.

Pokok mula berbuah antara umur 2-3 tahun iaitu bagi pokok-pokok yang ditanam dari anak tut. Hasil antara 20-25 kg/pokok setahun boleh diperolehi. Jangkamasa ekonomi bagi pokok yang ditanam dari anak tut adalah dalam lingkungan 10 tahun.

Masalah tanaman limau purut

Serangan serangga oleh:
• Aphids (serang tunas baru dan pucuk muda akan menjadi cacat dan berkerinting dan menyebabkan pertumbuhan terbantut)
• Thrips(menghisap cecair daun, pucuk dan bunga menyebabkan tunas daun hitam, kering dan gugur lalu pertumbuhan terbantut)
• Hamama (menghisap cecair dari tangkai, daun dan buah lalu menjadi tompok kuning)
• Lalat Buah(Bactocera spp)
• Psylids (Diaphorina citri) merupakan vektor penyakit greening limau

Kawalan:
1. Kutip serangga perosak jika dijumpai pada pokok yang ditanam dan musnahkannya.
2. Semburan racun perosak jenis sistemik bagi sesetengah serangan perosak digalakkan dengan penggunaan dan cara yang betul.

Serangan penyakit:
• Citrus Greening Disease(CDG) (Liberobacter asiaticum) menghisap cecair daun terutama daun muda
• Penyakit Keruping (Elsinoe fawcetti)
• Virus Tristeza
• Phythopthora (Phyrthopthora spp)

Kawalan:
• Kawalan kultura seperti pengudaraan yang sempurna dan pengairan yang baik
• Cantas ranting yang menunjukkan tanda penyakit dan rawat bahagian yang dicantas dengan racun kulat yang sesuai

Sumber: http://myagri.com.my

Pokok apabila telah sampai usia matang, mesti tiada lain yang kita tunggu selain hasilnya. Betul tak? tapi, tak semua pokok akan berbuah bila tiba masanya. Jadi bermulah pemberian baja untuk menggalak kan hasil buah. Tapi dah bagi baja pun masih gagal mengelurkan hasil. Ada tu, buah tak berapa menjadi. Orang tua cakap ” baru nak belajar berbuah” Jadi buahnya belum cukup matang dah gugur.

Menurut nenek moyang yang terdahulu, ada petua yang diamalakan untuk pokok yang tak berbuah ni. Dengar macam bidaah atau tahyul. Tapi itu lah yang diamalkan dan berhasil. Antara amalan orang dulu untuk pokok yang tak berbuah adalah:

1. Memukul dan mengelar batang pokok
Mengikut amalan nenek moyang, tuan pokok akan memukul pokok yang tidak berbuah terutamanya pada malam gerhana bulan. Ada yang memukul pangkal dan batang pokok menggunakan kayu, belakang parang, selipar atau pisau.

Sambil itu, mulut tidak henti-henti memarahi pokok itu seperti sedang memarahi seorang anak kecil. Menurut cerita orang dulu-dulu, pokok akan berbuah tidak lama selepas dimarahi dan dipukul kerana enggan disakiti lagi

2. Mengacah seperti hendak menebang pokok
Kadangkala ada pemilik yang akan berdiri berhampiran tumbuhan yang tidak berbuah dengan memegang parang sambil mengacah-acah untuk menebangnya.

3. Cantas dan ugut pokok
Sebab terlalu geram pokok tidak berbuah. Salah sorang orang kampung telah mencatas sebahagian besar hujung pokok nya. Selesai mencantas ia mengugut untuk menebang pokok tersebut jika ia masih gagal berbuah lagi. Sebeluan kemudian, pokoknya mula berbunga dan berbuah.

Namun, segala tindakan yang berhasil hanyalah satu kebetulan. Segalanya ketentuan tuhan.


Sebanyak 30 Produk Tempatan Terima Penganugerahan MALAYSIA GOOD DESIGN AWARD 2022 (MGDA)

Majlis Rekabentuk Malaysia (MRM) menganjurkan acara berpresti untuk industri reka bentuk iaitu, Majlis Penganugerahan Malaysia Good Design Award (MGDA) 2022 dan Pensijilan Certified Industrial Designer (CIDe) yang berlangsung di The Everly Putrajaya, pada 9 Mei lalu.

Anugerah tersebut disampaikan ole YBhg Datuk Seri Isham Ishak, Ketua Setiausaha Kementerian Pelaburan, Perdagangan dan Industri (MITI) kepada 30 penerima produk daripada pelbagai syarikat di Malaysia.

Tahun 2022 dan 2023 merupakan titik permulaan yang amat penting bagi MITI dalam berganding bahu dengan seluruh jentera Kerajaan untuk membaik pulih ekonomi negara pasca pandemic COVID-19.

Sebagai salah sebuah agensi MITI, MRM terus proaktif bagi memastikan acara tahunan ini dapat dilaksanakan seperti biasa bagi memartabatkan industri reka bentuk di Malaysia. MITI memainkan peranan yang signifikan untuk memastikan Malavsia kekal berdaya saing sebagai destinasi pelaburan pilihan serantau.

Melalui ucapan Isham Ishak, dalam lima tahun kebelakangan ini, bilangan produk yang memohon pengiktirafan MGDA telah meningkat daripada 107 produk pada tahun 2015 kepada 326 produk pada tahun 2018. Disusuli tahun 2020 dan 2021, sebanyak 252 produk dan yang terbaru pada tahun 2022, MRM menerima permohonan sebanyak 82 produk daripada pelbagai kategori untuk penilaian dan daripada jumlah tersebut, sebanyak 30 produk daripada 18 syarikat didapati menepati spesifikasi yang ditetapkan sekali gus layak menerima pengiktirafan ‘Malaysia Good Design Award’ bagi tahun 2022.

MGDA merupakan pengiktirafan tertinggi kerajaan Malaysia terhadap industri reka bentuk dalam usaha untuk menyokong produk-produk yang mempunyai kualiti dalam aspek reka bentuk serta menjadikanya sebagai kriteria yang penting dalam amalan penghasilan sesebuah produk. Selain itu, MGDA turt berperanan untuk meningkatkan reputasi syarikat menerusi jaminan kepercayaan dan keyakinan dalam jangka masa panjang.

Pengiktirafan MGDA memberikan peluang kepada 13 kategori reka bentuk yang merangkumi produk berasaskan:

1.Ruang tamu dan bilik tidur

2.Peralatan rumah, dapur dan bilik air

3.Aktiviti masa lapang, hobi dan sukan

4.Perdagangan dan pesta jualan

6.Senibina dan persekitaran

7.Produk industri

8.Kawasan umum dan kenderaan

9.Media dan barangan elektronik

10.Ubatan dan pemulihan

11.Pejabat dan pengurusan

12.Barang kemas, fesyen dan aksesori

Program yang mengguna pakai MRM Industri Standard Competence Criteria for Industrial Designer ini telah dibangunkan mengikut operasi standard SIRIM Berhad merupakan satu anjakan paradigma bagi memastikan kelangsungan pereka dan rekaan mereka akan terus relevan kepada industri tempatan dan global.

Seiring dengan keupayaan Malaysia sebagai sebuah negara yang berkembang maju dan pesat, inisiatif yang ditonjolkan ole MRM untuk memperkasa industri reka bentuk melalui pengiktirafan MGDA dan pensillan CiDe merupakan peluang terbaik untuk para pengeluar produk tempatan supaya lebih berdaya saing bagi mengekalkan posisinya untuk terus maju standing dengan negara-negara pengeluar yang lain.

Keadaan ekonomi semasa seta perubahan dalam corak pasaran telah merapatkan jurang antara harga, kualiti dan fungi sesebuah produk yang dihasilkan. Untuk memastikan persaingan berterusan, aktiviti-aktiviti pembangunan dan penyelidikan produk baharu perl dilaksanakan secara berterusan dan agresif. Ini bagi tujuan menghasilkan produk yang berinovatif serta mempunyai nilai komersial yang tinggi melalui reka bentuk terbaik dan berkualiti.

Jadi, mari kita lihat antara senarai produk tempatan yang telah berjaya menerima pengiktirafan MGDA 2022.

Kategori Ruang Tamu dan Bilik Tidur

Kategori Senibina dan Persekitaran

Kategori Perdagangan dan Pesta Jualan

Kategori Barangan Kemas, Fesyen dan Aksesori

Reka bentuk terbaik bukan sekadar memberikan nilai estetika dan membezakan produk buatan sedia ada, malahan secara tidak langsung mencorak ‘trend’ pembelian pengguna ke atas produk yang dikeluarkan. Pencarian reka bentuk produk-produk baharu untuk pengiktirafan Malaysia Good Design Award (MGDA) 2023 masih diteruskan pada tahun ini.

Justeru, syarikat- syarikat pengeluar dialu-alukan untuk menghantar penyertaan sebelum tarikh tutup pada 30 Oktober 2023. Untuk keterangan lanjut, sila layari www.mrm.gov.my atau hubungi Sekretariat MRM melalui talian 03-8992 6043.

nbsp;

Penulis blog we tell sweet stories atau lebih mesra di kenali dengan nama Zuraidah, merupakan ibu kepada kembar perempuan. Dalam kesibukan masa bekerja dan menguruskan rumah tangga, pemilik tetap memberi ruang dan masa untuk menata laman kediaman dan mencipta sebuah ruang pelbagai fungsi untuk kegunaan keluarga. Laman kediaman ini telah mengalami beberapa fasa perubahan mengikut peredaran masa dan keperluan aktiviti penghuni kediaman. Pemilik juga telah meletakkan sepenuh tenaga, hati dan perasaan untuk mewujudkan persekitaran yang selesa untuk mereka sekeluarga dan untuk kebaikan proses pembesaran si kembar yang sedang mula mengenal dunia. Maka, tercetuslah laman kasih sayang di ilhamkan oleh pemilik.

Idea tercetusnya konsep dan reka bentuk laman ini bermula apabila pemilik melancong bersama keluarga ke negara-negara beriklim sejuk terutamanya Perancis. Sepanjang pengembaraan, pemilik akan memerhatikan reka bentuk kediaman dengan reka bentuk menarik untuk di jadikan idea dekorasi rumahnya. Kesempatan ini juga diambil untuk membeli produk dengan harga berpatutan dan akan di gunakan untuk menata kediaman, seperti penggunaan jubin dan hiasan lain yang di beli dari flea market atau Sunday market.

Apabila melancong bersama keluarga, tempat yang wajib di kunjungi ialah pasar-pasar yang menjual barangan-barangan menarik yang boleh di beli sebagai buah tangan dan di aplikasikan di rumah supaya terpahatnya ingatan dan pengalaman ke tempat-tempat tersebut,” terang pemilik membuka bicara.

Pada awal pembinaan laman ini, pemilik cuba mengetengahkan konsep Mediterranean. Namun, kekangan keadaan untuk mendapatkan barangan yang mampu menonjolkan konsep tersebut menyebabkan pemilik cuba menggabungkan reka bentuk Mediterranean dan Inggeris. Penggunaan jubin import pada dinding tempat pemanggang dan ruang  mencuci tangan berjaya menonjolkan konsep  Mediterranean  yang cuba diketengahkan oleh pemilik.

Ruang ini merupakan lokasi yang sering di gunakan untuk  berkumpul dan menghabiskan masa bersama-sama oleh kami sekeluarga. Malah kembar saya gemar melakukan aktiviti di luar rumah justeru ia di reka bentuk mengikut kesesuaian mereka. Laman hadapan ini juga sering digunakan sebagai ruang  menjalankan aktiviti barbeku bersama saudara-mara dan sahabat handai yang sering berkunjung ke rumah ini,” tambahnya lagi tersenyum mesra.

Pembinaan laman bermula di sisi kanan kediaman menempatkan  pemanggang dan ruang mencuci tangan kerana aktiviti barbeku merupakan aktiviti kegemaran dan sering di lakukan keluarga ini. Hanya elemen ini yang kekal di laman ini, mana kala yang lainnya sering bertukar ganti dari segi peletakan dan ada juga yang dibuang terus.

Apabila si kembar semakin membesar dan lebih gemarkan aktiviti beridah di luar rumah, maka tercetusnya idea untuk membina sendiri sebuah playhouse.  Pengalaman si kembar mengembara ke luar negara dan mengunjungi rumah-rumah ladang cuba di aplikasikan di laman rumah ini. Malah telah menjadi rutin mereka apabila selepas pulang dari sekolah, si kembar akan menghabiskan masa di dalam pondok ini sementara menunggu ibunya pulang,”tambah Zaidah lagi.

Pondok ini merupakan ruang eksperimentasi si kembar. Malah mereka sering diingatkan supaya tidak memotong pokok-pokok bunga yang terdapat di laman rumah. Hanya tumbuhan yang telah layu dan bunga-bunga berguguran sahaja boleh diambil, dan sentiasa diterapkan andai ingin tinggal di dalam suasana yang selesa dan baik maka mereka perlu memelihara persekitaran yang dimiliki sekarang.

Pemilihan pokok dan tumbuhan dalam menghias laman rumah ini lebih berkonsepkan  perennial garden iaitu tumbuhan yang bermusim dan di gabungkan dengan tumbuhan yang mempunyai pelbagai warna. Perennial hanya bertahan antara 3 bulan hingga 6 bulan sahaja menyebabkan pemilik akan menukar tumbuhan-tumbuhan berbunga setiap 5 bulan. Antara tanaman yang digunakan seperti Angelonia salicariaefolia, Rosa spp., Euphorbia pulcherrima, Celosia cristata dan  Impatiens balsamina.

Pemilik juga berpendapat untuk mengindahkan laman dengan tumbuhan pelbagai warna, tidak perlu membeli pokok-pokok hiasan yang mahal. Cukup sekadar membeli tumbuhan dalam lingkungan harga RM 10.00 hingga RM 20.00. Lebih baik  jika kita pandai mencari kedai yang ada menjual tumbuhan di dalam poly bag pada harga 3 beg RM 10.00, paling penting peletakan dan gaya menghias serta kreativiti pemilik akan menyerlahkan rupa bentuk tanaman hiasan tersebut.

Dapur basah belakang rumah konsep ‘dapur terbuka’ hasil air tangan suami dan anak. Kalau ada tanah lebih di belakang atau di tepi rumah, boleh tambah buat dapur basah. Ruang dapur basah ini sesuai sangat untuk memasak makanan yang berminyak dan yang mengeluarkan bau yang kuat.

Pasti semua orang ada sebotol cuka di dapur kan? Selain menjadi penambah rasa masakan, terdapat banyak lagi kegunaan cuka yang tidak pernah kita sangka. Manfaat cuka tidak hanya terhad di dapur, tetapi juga untuk kebersihan rumah serta kesihatan tubuh.
Sifat keasidan cuka menjadikannya bahan pembersih yang paling ideal.
IMPIANA senaraikan 7 lagi kegunaan cuka yang mungkin anda tidak tahu :

1. Menghalau semut
Semburkan campuran cuka, sabun pencuci pinggan dengan air pada kawasan yang sering diharungi semut

2. Bersihkan kotoran pada karpet
Campurkan cuka, garam serta soda bikarbonat untuk dijadikan sebagai cecair cucian untuk moppada karpet

3. Melancarkan saluran sinki
Tuang soda bikarbonat dan cuka kedalam lubang sinki dan biarkan selama 5 minit. Kemudian bilas dengan air panas.

4. Mengilatkan kembali tombol pintu
Gunakan larutan 2 sudu besar garam, 1 sudu besar cuka untuk mengelap tombol pintu yang sudah kusam dan berkarat

5. Kembalikan seri peralatan kaca, cermin dan tingkap
Bersihkan cermin atau tingkap menggunakan campuran cuka dengan air sebelum lapkan dengan kain lembut

6. Tanggalkan tanda harga atau label
Rendam kain dengan cuka dan air kemudian tekapkan pada tanda harga di bekas atau botol semalaman. Tanda harga akan tanggal dengan sendirinya

7. Hilangkan bau dan kesan kecing pada tilam
Lap kawasan terkena najis dengan air cuka, sebelum taburkan baking soda dan biarkan selama beberapa minit. Kemudian berus atau vakum hinga bersih


Petua Berkesan Hapuskan Lipas Dalam Kereta Dengan 3 Bahan Ini!

Setelah bermacam-macam cara dan petua hapuskan lipas yang dilakukan, pemuda ini mendapat tip paling berkesan dari neneknya sendiri!

Hanya dengan menggunakan TIGA bahan dapur yang boleh didapati di kedai runcit, Muhammad Ridhwan Abdul Rashid telah berjaya menangkap lebih 30 ekor lipas dengan percubaan pertama.

Bahan Yang Di Perlukan :

Campurkan ketiga-tiga bahan tadi dalam satu bekas dan letak di dalam kereta. Biar semalaman dan bersedia untuk lihat keberkesanan petua nenek! Keesokan hari mesti anda boleh lihat berpuluh-puluh lipas yang telah mati terapung dalam bekas tersebut.

Sumber : Facebook

4. Simpan mancis/pemetik api di tempat selamat

Anda perlu menyimpan mancis dan pemetik api dari anak-anak kecil anda. Sebagai ibu bapa anda harus awasi dan didik mereka akan bahayanya bermain dengan api.

5. Luangkan masa untuk hadir ceramah/latihan mencegah kebakaran

Tahukan anda ilmu tentang mencegah kebakaran ini amat penting dalam kehidupan harian anda. Ia mampu melatih anda supaya tidak cemas dan tahu untuk bertindak sekiranya berlaku kebakaran.

6. Gunakan alatan elektrik yang mempunyai pelekat SIRIM

7. Pasang alat pengesan asap

8. Sediakan pamadam api

9. Periksa salur LPG gas

10. Dapatkan bantuan daripada yang pakar

Satu khabar gembira buat peminat dan pengikut setia IMPIANA kerana kini telah mempersembahkan sebuah rancangan terbaharu iaitu Impiana Makeover Ruang Selebriti di kaca televisyen anda.

Mesti ada yang tertanya-tanya mengenai rancangan program terbaharu ini, untuk maklumat anda Impiana Makeover Ruang Selebriti adalah sebuah program yang memaparkan hasil dekorasi di kediaman para selebriti tanah air.

Rancangan yang dihiasi dengan Ella Furniture ini bakal bersiaran sebanyak 10 episod akan memaparkan hasil dekorasi makeover seramai 10 kediaman para selebriti terkenal tanah air antaranya Zulin Aziz, Raja Azura, Izreen Azminda, Vanidah Imran, dan ramai lagi.

Menariknya lagi, rancangan Impiana Makeover Ruang Selebriti turut dimeriahkan lagi dengan hos Catriona Ross dan digandingkan bersama pakar hiasan dalaman, Ben Firdaus Azrai.

Di samping itu, rancangan Impiana Makeover Ruang Selebriti ini dekorasi hiasan dalaman turut diserikan dengan Ai Curtains, Embun Group of Companies dan Kayangan Living.

Ingin lihat bagaimana hasil dekorasi yang telah dilakukan di kesemua kediaman para selebriti tanah air kita? Jadi, jangan lupa untuk saksikan rancangan Impiana Makeover Ruang Selebriti mulai 6 Januari 2023, setiap Jumaat, jam 10 malam di saluran Astro Ria dan On Demand.

Tidak dinafikan, ruang tamu adalah merupakan nadi utama bagi sesebuah rumah, jadi tidak mustahil ianya adalah satu ruang yang sangat penting dan perlu dititikberatkan.

Bercakap soal mengenai ruang tamu, siapa sahaja yang tidak sukakan ruang tamu yang tampak lebih eksklusif dan mewah. Jadi, sudah pasti anda mengetahui bagaimana caranya untuk membuatkan ruang tamu tampak sedemikian rupa, betul tak?

Seperti umum mengetahui, selain kelengkapan perabot seperti sofa barangan elektronik seperti televisyen juga antara komponen penting untuk ruang tamu rumah anda. Oleh itu, ini antara beberapa tip untuk dekorasi televisyen di ruang tamu sebagai panduan kepada anda semua.

1.Televisyen Berskrin Besar

Untuk mendapatkan ruang tamu yang tampak mewah, sudah semestinya anda perlu meletakkan sebuah televisyen yang berskrin besar. Anda disarankan untuk menggunakan televisyen yang bersaiz 50-65inci.

2.Penggunaan Wainscoating

Langkah kedua yang perlu anda lakukan adalah menggunakan aksesori wainscoating di ruang sudut televisyen anda. Kaedah ini dipercayai membolehkan ruang tamu anda tampak lebih mewah serta elegan.

3.Penggunaan Lampu LED

Penggunaan lampu LED antara langkah yang boleh anda lakukan bagi mendapatkan ruang tamu yang mewah. Namun begitu, anda amat digalakkan untuk menggunakan hanya satu warna lampu sahaja iaitu, Warm White.

4.Pemilihan Kabinet Televisyen

Seterusnya, pemilihan kabinet televisyen juga sangat penting jadi jangan ada di kalangan anda yang tersalah membuat pemilihan kabinet TV. Anda disarankan untuk menggunakan jenis kabinet televisyen yang panjang, tidak kisah apa jua jenis kedudukan mahupun floating atau di lantai. Kedua-duanya sesuai untuk digunakan.

Foto: Twitter Zalyazahari


Daun Tompok Kekuningan Tanda Pokok Diserang Virus, Musnahkan Segera

Ramai sekarang ni IMPIANA lihat gemar berkebun. Yang konon kata tangan panas dan tak suka berkebun pun dah mula berjinak-jinak. Antara tanaman “Must have” adalah pokok cili. Tak kiralah cili apa atau cili kulai. Tak perlu beli benih mahal-mahal, pakai buah yang terlebih ranum pun boleh biakkan banyak pokok cili.

Nak biakkan memang mudah. Tapi, pokok cili ni mudah terdedah kepada penyakit. Penyakit yang berpunca dari virus memang sukar untuk diselamatkan. Sebaiknya, dimusnahkan segera sebelum merebak ke tanaman lain. Seperti yang berlaku kepada Nor Azlina. Daun pokok cili mula kelihatan tompokkan kuning.

Menurut rakan dalam Group Biginner Tanam Pokok Dan Sayur, pokok cili tersebut diserang penyakit mozek.

1. Faktor Biji Benih.
Pemilihan atau pembelian biji benih seharusnya dibeli daripada individu/syarikat yang dipercayai serta proses pembuatan/saringan biji benih mengikut S.O.P yang diperakui sah oleh Jabatan Pertanian antarabangsa. Virus mozek tersebut mampu hidup didalam biji benih seterusnya akan menjadi punca mozek ini akan merebak diladang apabila pokok sudah membesar.

2. Faktor Serangga Perosak.
Virus mozek juga boleh merebak melalui serangga perosak yang menjadi agen penyebaran virus tersebut. Serangga perosak akan menyerang dengan mengunyah atau menghisap cairan semua bahagian daun, bunga dan buah. Virus tersebut yang sudah sedia ada berada di mulut serangga perosak akan memudahkan lagi penyebaran apabila serangga tersebut menghisap dan memakan tanaman.
Antara serangga yang menjadi agen penyebaran virus ini seperti:
– Kutu Daun/Aphid
– Lalat Putih
– Kutu Thrips
– Hama
– Ulat Ratus dan lain²

3. Faktor Manusia.
Manusia juga boleh menjadi penyebab virus tersebut merebak tetapi tidak menghisap seperti serangga perosak. Antara penyebab virus ini boleh merebak melalui manusia kerana:

A). Mengabaikan penjagaan semasa menyemai dan anak benih. Ada segelintir pekebun/penjual anak benih mengabaikan penjagaan anak benih yang tidak mengikut Standard yang sepatutnya seperti kawalan serangga sambil lewa atau meletak anak benih tempat yang mudah terdedah pada serangan serangga perosak. Sebolehnya anak benih diletakkan didalam rumah hijau dan dilindungi dengan jaring serangga serta membuat kawalan penyakit & perosak secara berkala.

B) Penyebaran virus ini jugak boleh merebak melalui kaedah memetik menggunakan gunting dan memotong tangkai menggunakkan kuku. Mata gunting dan kuku yg digunakkan pada pokok sudah dijangkiti virus melekat dan apabila pokok sihat ini terluka, virus² yg melekat pada mata gunting dan kuku akan tertinggal pada bahagian luka tangkai tersebut.

Ketika pokok berbuah: Jika berlaku kepada pokok yang sedang berbuah, semburkan racun serangga dan suppliment tambahan yang dikhaskan untuk cili

Pokok masih kecil: Jika pokok masih belum matang, sebaiknya dicabut dan dibakar terus jauh dari sumber supaya tidak merebak kepada tanaman yang lain

Penggunaan sarung cadar katil bukan lagi satu benda yang asing dan sudah menjadi keperluan utama bagi anda yang ingin mendapatkan tidur yang berkualiti serta selesa.

Ada pelbagai jenis bahan digunakan untuk menghasilkan sarung cadar katil yang selesa dan berkualiti antaranya Kapas (Cotton), Linen, Poliester dan banyak lagi.

Jadi, jom kita kenali dengan lebih dekat fungsi dan kelebihan setiap bahan yang digunakan untuk dijadikan sebagai fabrik sarung cadar katil anda.

Kapas (Cotton)

Kapas adalah satu bahan semula jadi yang paling popular dan sering digunakan untuk menghasilkan fabrik sarung cadar katil.

Ini kerana sifatnya yang amat lembut sentiasa menjadi pilihan ramai di seluruh dunia. Bukan itu sahaja, sifat kapas ini juga akan semakin bertambah lembut dengan setiap kali cucian.

Malah, kapas juga memiliki keistimewaan fungsi untuk menyebarkan haba dan menyerap lembapan dengan baik.

Linen

Bagi bahan Linen pula, ia diperbuat daripada bahan semula jadi iaitu tumbuhan flaks yang membuatkan fabrik ini antara paling tahan lasak.

Struktur permukaan Linen agak sedikit berbeza berbanding jenis fabrik yang lain. Ini kerana Linen memiliki permukaan yang licin dan berkilat.

Selain tahan lasak dan lama, fabrik yang diperbuat daripada Linen ini sememangnya kalis kotoran dan sentiasa menjadi pilihan bagi mereka yang ada anak kecil khususnya.

Poliester

Fabrik sarung cadar katil jenis Polister pula adalah bahan yang diperbuat daripada campuran sintetik.

Tetapi anda jangan risau, meski ia tidak dihasilkan daripada bahan semula jadi Poliester masih tetap selamat untuk diguna pakai.

Selain itu, fabrik jenis Poliester ini mudah dijaga, tidak mudah berkedut dan juga kalis kotoran. Malah, warnanya juga akan kekal terang selepas beberapa kali cucian.

Sekiranya anda mahu mendapatkan sarung cadar katil yang sama seperti gambar tertera, anda boleh sahaja segera membelinya di mana-mana cawangan gedung jualan barang kelengkapan rumah, IKEA Malaysia.

*Jangan lupa untuk guna kod promo IMPGSP5 untuk dapatkan diskaun harga pembelian.

Sumber: Ikea Malaysia Website

Kacang tanah adalah tanaman yang boleh dikatakan mudah untuk ditanam. Namun, untuk menghasilkan kacang tanah yang banyak dan berkualiti agak sukar. Sebenanrya ia memerlukan teknik dan tekniknya tidaklah terlalu sudah. Nak tahu macam mana nak tanam kacang tanah denagn teknik yang betul, apa kata kita ikut cara Norainizam Nizam ini.

1. Penyediaan tanah dan  batas
Tanah yang terbaik untuk penanaman kacang tanah ialah dari jenis yang berpasir. Kacang tanah boleh tanam di dalam pasu atau polibeg tetapi lebih mudah untuk diuruskan di atas batas. Ini kerana, tanaman kacang perlu kerap melakukan tambakkan terutamanya pada sulur yang baru kelur. Disamping itu juga, bekas atau batas tanaman kacang tanah perlu bersih dan tidak mempunyai sebarang rumpai untuk mengurangkan masalah kekurangan nutrien yang boleh merencatkan pertumbuhan dan hasil kacang tanah.

2. Penyediaan benih kacang tanah
Benih yang berkualiti boleh diperoleh dari kacang yang segar atau yang baru di tuai. Kupas kulitnya dan ambil biji kacang didalamnya. Sebelum semai biji benih kacang tanah, pastikan batas terhindar dari semut kerana ia merupakan perosak utama biji benih. Semut suka makan kacang tanah. Jika menggunakan kacang tanah yang dibeli dipasaran, ia perlu direndam 2-3 jam. Hanya biji benih yang tenggelam sahaja di ambil untuk semaian. yang terapung bermakna biji kacang tanah tersebut telah rosak

3. Penyediaan lubang tanaman
Sediakan lubang tanaman sedalam 1 1/2 inci dengan jarak 3/4 kaki atau sejengkal setengah bagi setiap lubang. Isi 4-5 biji benih kacang tanah bagi setiap lubang dan timuskan dengan tanah

4. Pembajaan
Sebaiknya gunakan baja organik. Selesai penyedaiaan batas, taburkan baja organik dan biarkan 1 hingga 2 minggu sebelum di semai biji benih. Pembajaan berikutnya boleh dilakukan selepas 30 hari semaian. Selepas 30 hari semai, pokok kacang tanah dah mula bercambah dan telah mencapai ketinggian 4-5 inci. Apabila pokok sudah membesar, cara pembajaan adalah dengan menyelak dan taburkan baja antara pokok. Selepas tabur, siraman perlu dilakukan segera. Pokok kacang tidak memerlukan pembajaan yang kerap.

5. Siraman
Penyiraman bergantung pada keadaan cuaca. Seeloknya 2 kali sehari. Perlu diingat jika medium tanaman yang digunakan berpasir, penyiraman perlu dilakukan lebih banyak ketika musim panas. Ini kerana, medium tanaman jenis pasir lebih cepat menyerap air namun tidak mengekalkan kelembapan dalam tempoh yang lama. Ketika musim panas, siraman yang dilakukan hanya berupaya melembapkan permukaan tanah. Namun, bahagian dalamnya masih kering. Jadi perlu lebih lama menyiram

6. Penggunaan racun serangga
Kacang tanah tidak mempunyai sebarang ancaman serangga perosak utama. Hanya masalah smeut dan tikus yang memakan kacang.

7. Tuaian
Kacang tanah sudah boleh dituai apabila mencapai tempoh 90-100 hari. Petanda kacang tanah anda sudah sedia di tuai juga boleh dilihat apabila daunya yang lebat mula kering dan gugur. Daun dibahagian atas atau pucuk pula kelihatan kekuningan.

MARI KITA BASUH KAIN! adakala pening kepala juga mana nak diletak mesin basuh. Dapur yang ada kecil, ruang balkoni pula sesak. Jadi bagaimana boleh kita manfaatkan ruang yang ada untuk penyediaan ruang mencuci baju?

Kita mungkin agak keliru mana nak letak mesin masih di rumah. Di dapur atau di pinggir bilik mandi mahupun di luar sahaja area dapur basah? Sebenarnya mesin basuh perlu ditempatkan di kawasan khas untuk membasih. Namun kediaman kita tidak punya ruang luas untuk membasuh, ia dlihat lebih sesuai ditempatkan pada area dapur basah atau di kondomonium sekarang, ia ditempatkan di luar,khas untuk dapur basah.

Jika anda sudah mempunyai ruang untuk mencuci baju, jangan lupa sertakan sama beberapa kelengkapan seperti rak untuk menempatkan segala sabun dan cecair pencuci. Begitu juga bekas cucian atau bekas kain kotor dan bersih. Termasuk ampaian kecil atau papan penggosok jika anda menggosok di ruang membasuh ini juga.

Benar setiap kali membasuuh kawasan ini agak sibuk dan mungkin sahaja lembab tetapi kelebihan menempat segala keperluan di kawasan separa terbuka ini memberi kita kitaran udara yang bagus dan segar. Anda boleh menjemur atau memilih mesin basuh muatan depan. Hias dengan kreatif dan anda yang mempunyai sudut membasuh yang luas mungkin juga boleh membina kabinet bina dalam untuk memastikan ia kemas dan tertutup.


Juruteknik Ini Dedah Akibat Buruk Buka Aircond Dan Kipas Dalam Satu Masa!

Dengan iklim Khatulistiwa negara ini, sudah menjadi kebiasaan untuk setiap kediaman mempunyai kedua-dua kipas dan pendingin hawa (aircond).

Biasanya, pengguna akan buka salah satu sama ada kipas atau aircond tetapi untuk hari yang luar biasa panasnya, seringkali kita lihat kedua-duanya dipasang. Full blast lagi!

Tapi tahukah anda, dengan menggunakan kipas dan aircond dalam satu masa yang sama, kita sebenarnya hanya akan memburukkan lagi keadaan?

“Assalamualaikum.
Semalam aku ada bagitau pasal ON AIR COND + ON KIPAS BIASA.
Kalau korang nak tahu, bila korang on je dua dua benda ni dalam masa yang sama, nanti suhu panas dengan suhu dingin boleh bergaul, lepastu nanti filter air cond korang pun cepat tersumbat.

Jadi benda macamni, korang kene kerap cuci filter air cond korang. Kalau tak cuci macam mana laa nak rasa SENSASI dingin air cond tu kan? Korang banyak rasa angin dari korang rasa dingin.

Kalau macam tu rugi je pasang air cond kat rumah kalau rasa dingin tu tak BEST! kan?
Nah ni haah aku lukis gambar kat bawah bagi korang tengok (buka gambar, dalam tu ada citer sikit) macam mana kitaran angin tu. Aku nak buat video grafik aku tak reti geng. Aku lukis je la senang. (walaupun lukisan aku tak semolek lukisan Leonardo da Vinci. Korang paham dah kira ok la aku rasa)”

Gambar A
Situasi normal bila ON AIR COND & off kipas biasa.
Kitaran hawa panas dan dingin dalam kondisi yang baik.

Gambar B
Situasi ni kedua-dua on yang menyebabkan air cond pening dengan suhu ruang bilik.
Kitaran hawa panas dan dingin bercampur.
(boleh jadi penyebab bil elektrik korang tinggi).
P/S: Kalau korang tahu guna ‘MOD DRY’, Tu dah kira lain.

Secara ringkasnya, Encik Noramin menerangkan bahawa penggunaan kedua-dua alat tersebut dalam satu masa akan menjejaskan keadaan penapis udara di dalam pendingin hawa seterusnya akan mengganggu prestasinya. Kediaman anda tidak akan sesejuk yang anda mahukan walaupun setelah membuka aircond.

Dalam kita sibuk memikirkan tema terkini dekorasi kediaman, kita terlupa terdapat juga sesetengah pemilik kediaman pada hari ini mengalami dilema sama ada ingin menaik taraf dapur, jumlah bilik yang tidak cukup sebab pertambahan ahli keluarga, ruang tamu terlalu sempit dan sebagainya.

Isu naik taraf mungkin tidak memerlukan belanja yang banyak seperti mana berpindah. Kalau anda menyewa, anda hanya perlu mengangkut segala barangan tetapi masih perlu berbelanja kos sewaan lori untuk membawa muatan rumah anda ke kediaman baharu. Tapi bagaimana pula dengan mereka yang ingin menaik taraf tetapi ingin membeli kediaman baru dengan kejiranan dan persekitaran yang lebih baik.

Disini, IMPIANA ingin memberi beberapa garis panduan samada adakah anda patut pindah atau hanya naik taraf kediaman anda.

Cadangan dan Solusi: Pindah (Jika rumah apartment atau kondo), Tambah Bilik (jika rumah jenis landed)

Jika anda memiliki kediaman apartment atau kondo dan ahli keluarga anda bertambah, anda tidak mempunyai pilihan untuk menambah bilik kerana struktur pembinaannya bersifat kekal. Cadangan yang paling sesuai adalah cari kediaman baharu samada rumah atas tanah serta kediaman apartment atau kondo yang mempunyai jumlah bilik tidur lebih dari apa yang anda diami ketika ini.

Kedua, jika anda sudah membeli atau mendiami rumah atas tanah, anda boleh menambah ruang di kediaman anda. Pastikan sebelum anda renovate kediaman, anda mematuhi peraturan yang ditetapkan oleh Majlis Daerah nasing-masing agar tidak melanggar akta.

Perbelanjaan untuk berpindah ke rumah yang lebih besar dengan persekitaran lebih baik pastinya menelan belanja yang besar jika dibandingkan dengan renovate rumah. Tetapi andai anda tinggal di kediaman jenis bertingkat, hanya berpindah ke unit yang lebih besar lah solusinya.

2. Dapur anda design lama dan sudah menyakitkan pandangan

Cadangan dan Solusi: Naik taraf

Jika dapur anda telah berusia 10-20 tahun pastinya ia kelihatan out dated dan pelbagai kerosakan mula berlaku. Sudah sampai masanya anda menaik taraf dapur dengan menyuntik design dan suasana baru. Baru lah anda rasa lebih bersemangat dan gembira apabila memasak di dapur. Di sini untuk menaik tarafnya, anda perlu buat pemerhatian secara menyeluruh seperti tukar warna cat, tukar jubin baru, kalau sebelum ini anda tidak mempunyai kabinet tambahan, mungkin sudah tiba masa untuk anda mempertimbangkan keperluan untuk penambahan. TETAPI, yang paling penting adalah untuk check and balance perbelanjaan yang anda akan laburkan untuk dapur baharu anda.

3. Konsep rumah hambar

Cadangan dan Solusi: Naik taraf

Kalau dulu, orang kita tidak kisah sangat tentang konsep dekorasi dalaman rumah, kerana mereka lebih mementingkan keselamatan serta keselesaan ahli rumah. Kini ramai di antara kita sudah mulai mementingkan penampilan rumah dan dihias sebaik mungkin mengikut konsep yang diminati. Dengan lambakan pelbagai kedai dan produk dekorasi di pasaran, anda mempunyai pilihan luas dengan kos yang lebih murah. Kata kuncinya, kreatif dan rajin!

Faktor ini berbangkit kerana pada hari ini sudah banyak teknologi deko yang mudah dan murah. Kalau wainscoating mahal, anda boleh diy dengan rujukan video di laman youtube. Kalau dulu anda kena cat seluruh rumah dan memenatkan, hari ini kalau anda tidak mahu membazir tenaga mengecat, tampal terus wallpaper mengikut tema yang anda sukai.

4. Kejiranan serta kemudahan yang mantap

Cadangan dan Solusi: Naik taraf

Anda sudah merasakan rumah anda sendu dan hambar. Pada masa yang sama anda sudah terfikir untuk berpindah mencari kediaman baharu TETAPI anda teringat, jiran tetanggga anda yang ramah, sekolah untuk anak anda dekat dengan rumah  disertai dengan kemudahan kedai runcit dan pasaraya.

Jika, situasi ini berlaku kepada anda, adalah bagus jika anda hanya mengubah dekorasi dalaman dari hambar kepada Ohsem. Tidakkah anda berasa beruntung mempunyai jiran yang sentiasa membantu baik dalam senang dan susah, pergerakan anda dari tempat kerja serta sekolah tidak berapa jauh. Ini adalah tanda-tanda jelas yang menunjukkan, its better stay here rather than looking for a new one.

Kredit Gambar: Adib Noh

5. Pemandangan rumah tidak menarik

Cadangan dan Solusi: Naik taraf

Jangan terhadkan pemandangan itu kepada pemandangan luar rumah sahaja. Apa yang ingin diperhalusi adalah pemandangan dalam rumah anda iaitu dari sudut susun atur perabot, warna serta tema dinding, ruangan bilik tidur yang tidak kemas dan sebagainya.

Anda boleh menukar cat kediaman dari gelap kepada terang, atau mungkin anda boleh tambah ruangan laman kebun (kalau rumah atas tanah) samada di depan atau belakang rumah anda dan kalau anda mendiami rumah jenis high rise, balkoni anda boleh menjadi ruang mini taman yang menyejukkan pandangan mata.

6. Kawasan kejiranan yang anda kurang selesa

Cadangan dan Solusi: Pindah

Statement ini merujuk kepada kawasan kejiranan baharu serta mempunyai projek lain baik pembinaan kilang atau universiti. Hari ini anda mungkin tenang tanpa gangguan kerana hanya anda serta jiran tetanggga lain yang sama gaya hidupnya dengan anda. Bayangkan apabila kesemua projek industri tersebut sudah siap, anda bakal mempunyai jiran yang gaya hidupnya jauh berbeza dengan anda. Pasti isu ketidakselesaan akan timbul.

Solusi terbaik adalah, pindah. Pindah dengan maksud, menyewakan kepada mereka yang akan tinggal lama di rumah serta kawasan kejiranan. Seperti contoh, jika kawasan anda mempunyai projek universiti serta kolej yang bakal siap dalam masa 3 tahun lagi, mungkin anda boleh sewakan pada masa hadapan dan bertahan sedikit sementara menunggu projek tersebut siap untuk didiami. Hari ini memang anda tenang, tetapi anda pasti tidak mahu tinggal di kawasan kejiranan yang penuh dengan pelajar universiti yang gaya hidupnya berlainan dengan kita yang sudah berumah tangga malahan mempunyai anak.

Kredit Gambar: Koleksi Foto Universiti Teknologi Mara

Tembok atau dinding kediaman yang mengelupas tidak kira interior mahupun exterior adalah antara perkara yang biasa berlaku. Bahkan, masalah ini kerap berlaku pada dinding yang baru dicat. Jika hal ini terjadi pada dinding rumah anda, janganlah terburu-buru untuk memanggil tukang untuk memperbaikinya kerana ada beberapa cara mudah yang boleh anda lakukan sendiri. Sebelum itu, anda perlu kenalpasti punca cat pada dinding mengelupas

1. Umur cat yang yang sudah lama (mengapur) sehingga daya lekatnya berkurang.

2. Kondisi dinding yang lembap, salah satu penyebab utama pengelupasan cat tembok (flaking) adalah kondisi tembok yang lembap. Hal ini mungkin berlaku disebabkan oleh banjir, terdapat aliran air pada dinding secra kerap dan dalam tempoh yang lama akibat kebocoran atau sebagainya

3. Proses cat dilakukan sebelum konkrit dinding kering dalam tempoh yang sepatutnya

4. Proses kemasan dinding yang kurang baik juga antara sebab cat pada dindin atau tembok mengelupas atau tidak melekat

5. Kualiti cat yang tidak baik turut memainkan peranan. Sebab itu, anda perlu semak denagn penjual bukan sekadar jenis cat malah tempoh ketahanan cat yang dibeli

6. Teknik cat yang salah. Ini antara faktor penyumbang utama kepada masalah cat cepat mengelupas. Antara perkara yang kerap diabaikan adalah, dinding yang hendak di cat tidak dibersihkan terlebih dahulu. Sehinggakan sisa atau lapisan cat lama tidak di singkirkan. Hal ini pendorong keapda lapisan cat baru mengelupas

Tumbuhan indoor merupakan tumbuhan yang ditanam di dalam bangunan seperti di rumah ataupun pejabat. Ia memerlukan kelembapan, pencahayaan dan suhu yang sesuai agar dapat tumbuh dengan segar dan berseri. Tumbuhan di dalam dapat memberikan kenyamanan dan dapat membantu anda mendapatkan tidur malam yang lebih lena. Disini, IMPIANA bawakan anda 5 tumbuhan indoor yang mudah untuk dijaga agar anda dapat sama-sama mendapat manfaat darinya.

Rubber Plant
Selain dapat memberikan impak dramatik di dalam bilik, rubber plant atau nama saintifiknya Ficus Elastica juga boleh membuang toksin di udara dan melawan penyakit dari parasit yang biasanya terdapat di kawasa tropika. Kajian telah membuktikan keupayaan tumbuhan ini untuk menghapuskan formaldehyde dari udara, yang terdapat dalam alatan pembersihan dan perabot. Anda hanya perlu mengelap daun dengan tisu atau kain lembap dengan kerap bagi mengekalkan pembukaan liang tumbuhan untuk mejamin pembersihan udara yang optimum.

Boston Fern
Lihatlah tumbuhan hijau yang subur yang menyegarkan ini! Ferns merupakan tumbuhan yang berkesan menghapuskan bahan toksik pencemaran bawaan udara – termasuk formaldehyde, xylene dan toluene – yang boleh menyebabkan sakit kepala, masalah pernafasan, dan pertumbuhan sel-sel kanser. Boston Fern juga dapat menaikkan paras kelembapan di dalam kediaman ketika cuaca panas.

Areca Palm
Satu kajian NASA pada tahun 1989 telah mengisytiharkan tumbuhan ini sebagai salah satu alat semulajadi yang paling berkesan membersihkan udara, terutamanya keupayaannya menghapus formaldehyde daripada udara di dalam kawasan tertutup seperti bilik tidur dan pejabat anda.

Peace Lily
Tumbuhan ini bukan sahaja cantik malah ia mempunyai ‘kuasa’ untuk menapis udara kotor. Kajian menunjukkan bahawa Peace Lily berupaya untuk menapis pelbagai toksin merbahaya seperti formaldehyde, xylene, toluene dan ammonia daripada udara dalaman. Bahan-bahan tersebut boleh menyebabkan sakit kepala, masalah pernafasan, dan peningkatan risiko kanser. The Peace Lily juga boleh menghapuskan fungus bawaan udara yang memburukkan lagi alahan dan gejala asma buat mereka yang sensitif. Anda digalakkan untuk meletakkan beberapa tumbuhan ini di setiap sudut kediaman untuk mengurangkan pertumbuhan kulat.

Snake Plant
Tumbuhan ini mat popular dikalangan penggemar tumbuhan hiasan dalaman. Bukan saha mudah untuk dijaga, malah Snake Plant boleh mengeluarkan pelbagai bahan pencemaran dari udara. Dan anda juga boleh rebus daun nya untuk menjalankan aktiviti perubatan holistik bagi merawat bahagian luaran seperti kulit sahaja. Jangan pula anda minum atau makan ya!

The Philodendron
Philodendrons amat mudah untuk tumbuh dan dijaga. Tumbuhan ini membersihkan udara daripada toksin merbahaya seperti formaldehyde dan xylene,  yang biasa dijumpai di dalam gam dan leather.


Cuba Resepi Limau Ais Ni Kalau Badan Masih Lesu Dan Lapar Lepas Berbuka

Bulan puasa ni badan mudah rase letih dan perut cepat lapar walaupun lepas berbuka. Padahal, masa berbuka tadi dah makan banyak. Nanti nak mengonyel, dah berat perut lagi lah mata mengantuk dah kantoi terawih pula. Ruginya!

Saya ingin berkongsi satu tips mudah untuk power up tubuh.

Bahan ni senang didapati. Belakang rumah banyak tanam. Buahnya kecil sebesar guli, bersifat sitrus.

Masam-masam dan baunya semerbak.

Limau kasturi (citrus mitis) atau calamondin dalam Bahasa Inggeris adalah hibrid inter-genetik antara limau nipis dan mandarin.

Di luar bulan puasa, boleh juga guna tips ni untuk kegunaan harian.

Terutama apabila pulang dari kerja. Badan rasa lesu dan nak mengunyah.

Mengopi dan mengeteh. Berpisang goreng dan berkeropok lekor.

Apabila stres, badan mula minta makanan ringan. Stres turunkan vitamin C dalam tubuh.

Makan bukan makin bertenaga. Malah makin lesu.

Elak makan makanan berminyak. Ambil minuman limau kasturi untuk tenaga.

Caranya pun mudah:
1. Perah limau dalam bekas ais seperti gambar. Pastikan penuh atau 3/4 penuh
2. Masukkan madu. Gunakan madu stick seperti dalam gambar. Mudah.
3. Simpan dalam freezer.
4. Dekat waktu berbuka, masukkan ketulan ais limau kasturi madu ke dalam cawan.
5. Masukkan air panas separuh cawan. Biar ais kiub cair. Minum.

Tak cukup satu letak dua. Tak perlu pening.

Limau kasturi ni tinggi vitamin C dan antioksidan. Antibakteria.

Dikenali sebagai ‘tonik kecantikan’ sebab kesannya pada kulit. Nikmati segarnya. Rasai kuasa limau kasturi.

Kajian dalam Journal of Food and Drug Analysis (2017),
“Limau kasturi kaya dengan 7 jenis flavonoid serta jumlah asid askorbik dalam limau kasturi mampu cantikkan kulit.”

Petua orang dulu untuk muka glowing gitu.

Sebab apa? Sebab ia detoks usus. Cuci kerak melekat serta bersihkan organ.

Bila usus sihat. Takkan beri masalah pada kulit muka. Jerawat pun takkan naik senang-senang.

Julia F. Morton dalam bukunya bertajuk ‘Fruits of Warm Climates’,
“Limau kasturi bantu bersihkan jerawat bernanah (vulgaris acne) dan kegatalan pada kemaluan apabila disapu pada kulit.”

Air perahan limau kasturi juga digunakan untuk redakan demam selesema.

Sewaktu berbuka, boleh minum untuk bantu supaya tak terlebih makan.

Ada 1001 kebaikan limau kasturi ramai yang tak tahu.

Jangan percaya saja. Cuba amal.

Teknik Menabung Untuk Orang Boros Yang Tak MembebankanInginkan sesuatu, ramai yang sanggup berhutang sehingga termakan diri. Jadi, apa yang patut anda lakukan? Apa kata menabung dahulu. Tapi bagi anda yang boros, konsep menabung memang sukar untuk diaplikasikan dalam kehidupan.

Membuat simpanan setiap bulan sangat penting sebagai kegunaan sewaktu kecemasan mahupun kegunaan dimasa hadapan. Awal tahun ni ramai yang suka berazam pelbagai perkara antaranya mahu simpan duit dengan menabung.

Ada macam-macam cara yang boleh digunakan untuk melakukan simpanan ini. Antaranya boleh cuba cara menabung paling simple ini iaitu simpan duit ikut tarikh hari bulan, genap setahun boleh dapat RM5767 jika ikut cara yang dikongsikan ini.

Yaa! Saya laa itu orangnya. Boros membeli makanan sampai tidak sedar berat badan naik sudah pula. Haha!

Jadi disini Anaa mau share macam mana Anaa menyimpan duit untuk tahun ni dengan cara paling simple saja. Macam mana tu?

Menyimpan ikut tarikh Hari Bulan
1 hb Rm1
2 hb Rm2
3 hb Rm3
4 hb Rm4
dan begitulah seterusnya sampai la hujung bulan
30 hb Rm30
31 hb Rm31

Ini cara paling best yang semua orang boleh buat tau! Cara ni sangat berkesan pada orang yang boros berbelanja. Anaa terpaksa skip bulan March, April & May tahun ni sebab masa tu pkp dan lepas total ada la juga dapat RM4310.

Sebab Anaa jenis suka barangan dapur, (nota buat bakal suami = dulang hantaran nanti bagi set barang dapur ok. Haha) jadi terbeli laa set set kuali ni haaa! Ibu ibu ja tahu ni berapa harganya.

Lagi satu alasan anaa, for future nanti lepas berumah tangga senang sikit ada sudah barang dapur sendiri.

Boleh pakai cara ni bagi;
1. Abang, kakak yang mahu deposit kereta atau beli barang kesukaan diri
2. Bujangan yang mahu kahwin (boleh tambah untuk majlis atau wang hantaran)
3. Ibu-ibu yang mahu lengkapkan barangan dapur, rumah dan sebagainya.
4. Ayah ayah yang mahu ubahsuai rumah, keperluan keluarga dan lain-lain
Ini tabung untuk reward diri saja tau! So pakai la untuk apa yang dihajati.

Yang paling penting sekali, bulan-bulan jangan lupa bagi mak ayah duit belanja. Jangan lupa bersedekah dengan adik beradik dan keluarga.

Jangan lupa untuk sentiasa bersyukur dengan segala rezeki yang Tuhan bagi walaupun sekecil kecil nilainya. Semoga kalian berjaya menyimpan untuk tahun 2021.

Ini contoh jadual menabung yaa. Untuk setahun. Jadi boleh tick hari-hari. Ikut hari tu. Berapa hari bulan, ikutlah nilai hari tersebut. Rm1 Rm2 Rm3 Rm4 Rm5 & seterusnya. Contoh januari, tick sampai bawah, lagi best hari-hari buat manatau terlupa sudah masuk tabung atau belum. Jadi better kita main tick2 yaa. Di hujung tu boleh total per month. January berapa total & seterusnya laa. Di bawah sekali nanti hujung tahun baru total semua sekali per month tu.

Dapatlah reward diri dengan set set kuali harga kayangan ni  Sebelum ni dapat cuci mata ja. Alhamdulillah tercapai juga hajat akhirnya

Proses mendekorasi kediaman adalah perkara yang universal siftanya. Ia tidak terikat pada satu-satu konsep ataupun kos tertentu. Segalanya boleh di “custom” mengikut kesesuaian dan kemampuan pemilik.

Ibu kepada dua orang cahaya mata ini telah memasang niat untuk mula mendekorasi kediaman kos rendah yang dilengkapi 3 bilik tidur dan 2 bilik air ini  apabila melihat rakan-rakan yang seronok berkongsi idea hiasan di dalam sebuah laman Facebook.

“Segala kos untuk proses dekorasi ini menelan belanja sebanyak RM3 ribu termasuk kos pemasangan lantai vinyl selain daripada membeli segala perabot di kedai hiasan rumah yang biasa mengikut bajet dan kemampuan”.

SEBELUM

Dalam masa sebulan sahaja, pemilk telah berjaya menyiapkan dekor kediaman ini termasuklah mengecat, pemasangan lantai dan susun atur perabot.

SELEPAS

Apabila mesin basuh pakaian sudah lama digunakan sehingga bertahun-tahun lamanya, pasti ia sudah tidak lagi berfungsi dengan baik dan memberikan pembersihan yang maksimum.

Tahukah anda, masalah sedemikian boleh berlaku oleh kerana anda tidak pernah mencuci ‘drum’ mesin basuh anda sebelum ini? Mungkin ada juga segelintir di kalangan anda yang pernah mencuci mesin basuh tetapi terpaksa berbelanja dengan modal yang besar sehingga ratusan ringgit.

Kini, anda tidak perlu lagi bimbang untuk terpaksa berbelanja besar jika mahu mencuci ‘drum’ mesin basuh yang sedia ada di rumah anda kerana sudah ada kaedah yang lebih menjimatkan.

Bukan itu sahaja, kaedah ini juga amat mudah untuk dilakukan, menarik bukan? Apa yang cuma anda perlu lakukan adalah mendapatkan serbuk ‘Washing Machine Cleaner’ di mana-mana cawangan kedai ECO Shop di seluruh Malaysia.

Bagi anda yang kali pertama mahu mencuci mesin basuh di rumah, anda disarankan untuk menggunakan dua paket serbuk ‘Washing Machine Cleaner’ tersebut dengan cuma berharga RM4.80 sahaja untuk kedua-duanya.

Lihatlah hasilnya, segala kesan kekotoran terlihat setelah anda menggunakan serbuk ‘Washing Machine Cleaner’ ini pada mesin basuh. Ini terbukti serbuk pencuci ini sememangnya amat berkesan.

Foto: Facebook Ceritera rakya


Buat Sendiri Taman Mini Sukulen Mudah Ini Untuk Meja Pejabat

Meja kerja di pejabat adalah ruang kita berada paling lama selain daripada di rumah, 8 hingga 9 jam bukanlah tempoh waktu yang singkat. Justeru itu kita wajib menghiasnya sebaik mungkin supaya kita selesa dan dalam masa yang sama dapat melegakan mata setelah lama mengadap skrin komputer. Jom hias meja kerja dengan taman mini sukulen.

Cara-cara:

Penghargaan :Ficus and Jar

Semakin hari semakin jemu, bila kurang aktiviti bersama keluarga di rumah. Hanya lakukan kerja-kerja kebiasaan. Mula la timbul rasa cepat marah dan sebaginya. IMPIANA nak kongsikan aktiviti membuat Macrame yang bukan sahaja cantik boleh jadikan hiasan dalam rumah tapi boleh membangkitkan rasa seronok dalam hubungan kekeluargaan.

Nak buat Macrame ni bukannya susah sangat pun, bila dah dapat momentum nak buat tu pasti tak berhenti. Jom ajak anak-anak kita buat sama-sama. Lepas dah buat dah jadi apa kata anda cuba jual di media sosial, pasti mendapat sambutan, kerana Macrame kini mendapat tempat dihati pengemar konsep Bohemia.

Contoh Macrame

Boleh dapatkan bahan untuk membuat Macrame anda di sini.

Caranya:

1. Bersihkan dan buang semua habuk pada bilah dan jaring kipas seperti biasa.

2. Campurkan pelembut pakaian, cuka dan air kedalam bekas kosong yang lain. Nisbah campuran ialah 1:1:1 untuk setiap bahan.

3. Kacau sebati kesemua bahan tadi, kemudian masukkan ke dalam botol spray yang bersih supaya lebih mudah untuk digunakan.

4. Semburkan campuran tersebut pada permukaan bilah dan jaring kipas sehingga rata.

5. Biarkan cecair pada kipas selama 5 minit sebelum di lap dengan kain yang lembap.

6. Kemudian keringkan kipas yang telah di lap tadi dan kipas sudah boleh digunakan seperti biasa tanpa ada lagi habuk yang melekat.

7. Ulangi semula langkah-langkah diatas antara 2 atau 3 bulan sekali. Semoga berjaya!

Walaupun menggunakan perabot lama, langsir lama, suasan kediaman terus berubah apabila warna cat di dinding bertukar. Tapi, ramai yang akan cakap mengecat ni bukan mudah lebih-lebih lagi apabila selepas selesai mengecat. Nak mengemas cat yang meleleh ke lantai, bersihkan berus dan sebagainya paling melecehkan. Tambahan, kalau tak kena tekniknya cat boleh nampak buruk.

Sebenarnya, mengecat ni tidak lah seteruk yang anda bayangkan jika mengikut arahan pada label cat dan penyediaan kelengkapan yang mencukupi seperti berus. Untuk memudahkan kerja-kerja anda mengecat, IMPIANA senarikan produk-produk pintar yang sangat membantu kerja-kerja mengecat anda.


Tanaman Penutup Bumi Buat Pemilik Laman Yang Tak Minat Rumput

Diklasifikasikan sebagai pokok penutup bumi, Arachis pintoi atau nama tempatannya dikenali sebagai Pintoi peanut (Australia), Kacang pintoi (Indonesia) dan Thua lisong tao (Thailand). Ia tergolong dalam famili Fabaceae dan berasal dari Amerika Selatan, ia merupakan tumbuhan asli hutan di benua tersebut. Arachis pintoi merupakan spesies malar hijau mirip kacang tanah (Arachis hypogea). Ia tumbuh menjalar di permukaan tanah sehingga 50 cm tinggi, membentuk anyaman yang kukuh. Akar dan sulurnya akan tumbuh dari buku batang (nodes) apabila ada sentuhan langsung dengan tanah. Daunnya dikategorikan sebagai tetrafolioate, berbentuk oval dengan ukuran lebih kurang 1.5 cm lebar dan 3 cm panjang. Ia mengeluarkan bunga sepanjang hayat, dengan 40–65 kuntum bagi setiap meter persegi. Bunganya berwarna kuning dan mengeluarkan satu atau dua biji benih di bawah permukaan tanah. Saiz biji benihnya adalah berbeza dengan setiap satunya.

Tumbuhan ini mempunyai akar yang kuat. Kaedah pembiakannya adalah di bawah tanah walaupun di permukaan tanah berlakunya kegiatan meragut rumput secara intensif. Ia akan mengeluarkan pucuk-pucuk baru dan biasanya keluar jauh dari tempat asal. Biji benih dikeluarkan dalam tanah dan terpisah dengan rumpun induk setelah matang. Ia memerlukan pemangkasan secara kerap untuk menggalakkan pembesarannya dan untuk mencegah serangan daripada serangga perosak seperti tikus. Ini adalah kerana pemangsa gemar memakan kacangnya. Selalunya biji benih dihasilkan sepanjang musim dengan syarat kadar kelembapannya mencukupi.

Arachis pintoi tumbuh dan berkembang dengan baik pada kawasan beriklim sub tropika dan tropika, yang menerima hujan tahunan sebanyak 1,300 mm. Kadar pertumbuhannya menggalakkan apabila berada di bawah teduhan berbanding di bawah sinar matahari. Ia sesuai di kawasan tanah dengan tekstur liat dan berpasir, namun tumbuh lebih sesuai pada tanah lempung berpasir (sandy loam) yang elok pengairannya dan mempunyai kandungan bahan organik yang tinggi. Ia juga dapat beradaptasi dengan baik pada kondisi kesuburan tanah rendah dengan pH sedikit berasid atau neutral.

Tanaman ini tidak dapat hidup di kawasan yang terdedah kepada air bertakung untuk jangka masa yang lama dan struktur tanah liat yang lemah. Di kawasan yang kurang air atau sering banjir, pertumbuhannya terbantut dan daun akan menjadi kuning. Namun, ia mempunyai daya toleransi kepada kandungan aluminium yang tinggi (melebihi 70 peratus). Ia juga mampu bertahan dalam musim kemarau selama tiga hingga empat bulan.

Banyak kegunaan dan sumbangan Archis pintoi dalam masyarakat hari ini yang ada kalanya tidak diketahui manfaatnya kerana kurang informasi yang disebarkan. Di antara manfaatnya adalah seperti berikut:

Sengkuang atau jicama adalah nama tanaman di mana akarnya membesar sebagai isi yang dimakan, isinya berwarna putih serta jenis pokok menjalar.

Ia mempunyai daun separa bulat berwarna hijau dan mempunyai buah memanjang. Kebiasaannya pokok sengkuang dibiakkan melalui biji benih. Nama saintifik bagi sengkuang ialah pachyrhizus erosus yang berasal dari negara China.

Untuk menghasilkan ubi sengkuang yang besar dan banyak, ia perlu di tanam di atas batas. Namun, sengkuang juga boleh ditanam di dalam pasu melalui langkah-langkah berikut

Bahan-bahan:

Cara-cara:

1. Pilih benih sengkuang yang sihat untuk disemai. Sebelum ditanam benih sengkuang direndam terlebih dahulu ke dalam air semalaman.

2. Sediakan media tanaman ke dalam pasu hingga penuh.

3. Buat lubang sedalam kira-kira satu inci setengah.

4. Masukkan sebiji sengkuang yang telah direndam semalaman ke dalam lubang. Satu pasu untuk satu benih sengkuang. Ini bertujuan agar tidak ada persaingan dan akar sengkuang bebas bergerak.

5. Timbus lubang dengan tanah dan siram dengan air secukupnya.

6. Letak pasu di bawah naungan dan jangan lupa menyiram dengan air secukupnya agar tanah sentiasa lembap. Benih sengkuang mulai bercambah setelah 5 hingga 14 hari disemai. Ia mengikut kadar kelembapan tanah. Namun jika tanah terlalu basah pula benih sengkuang akan berkulat dan mati.

7. Jaga anak pokok sengkuang seperti menjaga sayuran lain.

Bila kah waktu sesuai untuk di tuai?

kebiasaannya, sengkuang akan berisi dalam tempoh 6 bulan. Pun begitu ada beberapa faktor lain yang perlu diperhatikan.Bukan saiz pokok menjadi ukuran kepada isi ubi sengkuang. Apa yang perlu diperhatikan adalah berapa besar dasar urat kayu pokok yang bercantum dengan ubi di bawah itu. Kalau pokok nya asyik nak berbunga, kebarangkalian pokok sengkuang tersebut tak fokus membesarkan ubi tapi banyak menggunakan tenaga nya untuk menghasilkan bunga dan kacang sahaja.

Kalau kacangnya boleh makan tak apa, tapi beracun so please do not eat the beans. Jadi kalau pokoknya mengeluarkan pucuk bunga pangkas sahaja bahagian tersebut. Kalau nak simpan benih satu pokok sahaja dah memadai. Jangan pandang rendah pokok sengkuang yang nampak sahaja kecil tapi ianya sebenarnya menghasilkan ubi yang besar berbanding dengan yang menjalar tinggi dan berbunga lebat.

Sumber:tanomkinotuan.blogspot.com / kebunbahagiabersama.blogspot.my

Daun salam atau lebih dikenali dengan nama Bay leaf merupakan daun aromatik yang sering digunakan di dalam masakan. Ia mempunyai aroma seakan kulit kayu manis namun tidak kuat. Ia sering digunakan dalam masakkan sama ada dalam bentuk daunya yang masih segar mahupun kering. Minyak pati daun salam memang terkenal sebagai salah satu ramuan yang digunakan bagi perubatan tradisional terutamanya bagi masyarakat Eropah dan ayurveda. Selain itu juga, daun salam mempunyai beberapa khasiat lain seperti:

Mengubati kencing manis
Rebus 7 – 15 daun dengan 3 gelas air sampai tersisa 1 gelas saja. Saring dan tunggu sampai dingin kemudian minum sekaligus sebelum makan. Lakukan dua kali dalam sehari supaya khasiat daun salam diserap oleh tubuh.

Menurunkan tekanan darah
Sediakan 7 – 10 lembar daun yang masih segar, rebus bersama 3 gelas air sampai tersisa 1 gelas. Setelah dingin, saring kemudian minum sehari 2 kali masing-masing setengah gelas.

Mengobati Radang usus
Untuk anda yang menderita radang usus, manfaat daun salam dapat menjadi ubat alami penyakit tersebut. Cuci bersih 15 – 20 lembar daun segar. Rebus dengan ½ liter air sampai mendidih selama 15 minit. Tambahkan gula enau secukupnya. Setelah air rebusan dingin, minum airnya sebagai teh herba. Lakukan setiap hari sampai rasa rasa pedih pada bahagian perut hilang.

Meringankan sakit gout (asid urik tinggi)
Keringkan 10 lembar daun salam kemudian rebus bersama 10 gelas air. Tunggu hingga tersisa 7 gelas lalu minum setelah dingin. Lakukan teratur setiap hari agar penyakit gout anda cepat sembuh.

Mengubati diare (cirit birit) secara alami
Selain menggunakan buah jambu biji yang masih muda, daun salam juga boleh dimanfaatkan untuk mengubati penyakit diare. Sediakan 15 lembar daun salam segar. Rebus dalam dua gelas air sampai mendidih. Tambahkan sedikit garam dan tunggu sampai dingin. Minum air tersebut sekaligus agar diare cepat sembuh.

Mencegah Penyakit Barah
Daun salam kaya akan vitamin C, vitamin A, mangan, zat besi, kalsium, dan magnesium. Kandungan lain yang terdapat di dalam daun salam di antaranya adalah kandungan asid caffeic, eugenol, quercetin, dan catechin. Parthenolide merupakan zat fitonutrien yang terkandung di dalam daun salam. Zat ini dipercaya dapat menghambat proliferasi sel-sel barah serviks dengan cara menginduksi apoptosis, meminumkan punca yang akan menyebab tumor aktif. Untuk mencegah penyakit barah dengan daun salam, Anda boleh memasukkan dua lembar daun salam dalam setiap masakan atau membuatnya menjadi teh.

Mencegah Penyakit Jantung
Daun salam mengandungi beberapa senyawa penting untuk kesihatan tubuh seperti caffeic, fitonutrien, dan salisilat yang berperan penting untuk menjaga kesehatan jantung sehingga seseorang yang mengamalkan pengambilan daun salam atau mencampurkan daun salam ke dalam masakannya memiliki resiko yang rendah untuk serang penyakit jantung.

Mengatasi Radang
Kandungan parthenolide di dalam daun salam berkhasiat sebagai agen anti inflamasi alami. Daun salam cukup efektif untuk mengubati penyakit arthritis dan beberapa jenis peradangan lainnya. Selain itu, daun salam juga dapat membantu mengatasi gangguan saat haid pada wanita, mengatasi reumatik, mengobati luka, dan mengatasi gangguan kencing. Untuk memperoleh manfaat ini, Anda dapat merebus 10 lembar daun salam dengan tiga gelas air. Rebus hingga tersisa setengahnya dan minum ramuan tersebut setiap hari secara teratur.

Mengubati Gangguan Pencernaan
Khasiat daun salam juga dapat membantu mengubati gangguan pencernaan dan gangguan perut. Enzim yang terdapat di dalam daun salam dapat membantu mengatasi kerusakan protein dan memperbaiki sistem pencernaan. Jika Anda mengalami gangguan pencernaan, Anda dapat meminum air rebusan daun salam secara teratur.

Pudina dan kesum antara tanaman yang mudah dibiakkan namun ramai gagal memastikan tanaman mereka terus hidup. Kedua-dua tanaman ini memerlukan habitat yang mempunyai kelembapan yang tinggi. Jadi, kebiasaanya untuk tanaman yang memerlukan kelembapan yang tinggi sesuai di biakkan menggunakan kaedah 3T (tanam, tinggal dan tuai) atau mudah kata hidroponik. Teknik ni juga sesuai buat yang tak ada masa nak menyiram pokok

Pokok pudina ini saya tanam secara hidroponik ringkas, ikut panduan di youtube.

Ini gambar-gambar terbaru. Nanti Kak Odah cari semula masa baru-baru buat. Dulu sikit saja daunnya dan kecil-kecil. Sekarang sudah makin lebat dan besar-besar daunnnya.
Ok, kalau mahu cuba boleh ikut langkah-langkah berikut ini :

1. Dapatkan anak pokoknya yang mempunyai akar. Saya beli di nurseri.
2. Sediakan satu bekas untuk diisi air dan penapis di atasnya (atau lubangkan bekas makanan). Boleh lihat gambar.
3. Keluarkan pokok pudina tadi dari tanah dan bersihkan akarnya.
4. Letak pudina pada bekas tapis dan masukkan akar-akar pudina tadi melalui lubang-lubang pada tapis tersebut. Jika kecil sangat, potong sedikit untuk besarkan.
5. Pada bekas air di bawahnya pula, letakkan air sehingga paras bawah penapis. Atau pastikan akar terendam dalam air.
6. Masukkan baja air AB ikut sukatan pada panduan penggunaan baja. Bacaan ppm untuk pudina ialah 1400-1680 ppm. (Baja AB dan alat bacaan ppm air boleh dibeli dalam talian. Murah je)

7. Seminggu atau 2 minggu sekali kena potong potong pucuk pudina ini untuk menggalakkan lagi pertumbuhan daun baru. Juga kena periksa paras air dan kandungan bajanya.
Selamat mencuba!


Tak Sangka 10 Bahan Dapur Ini Boleh Musnahkan Semut Dengan Mudah  (Siri.1)

Di mana ada gula, di situ ada semut. Memang tak larilah ungkapan tersebut sehingga hari ini. Kadang tu, duduk di tingkat 17 pun semut tetap ada. Naik lif agaknya semut ni kan. Cara paling mudah yang kerap digunkan untuk memusnahkan koloni semut ni adalah dengan menggunkan racun kima yang banyak di pasaran tak kiralah jenis semburan atau serbuk yang perlu ditabur.

Tapi, dengan mengunakan racun yang mempunyai bahan kimia kan bahaya. Apa kata anda cuba gunkan bahan-bahan dapur yang memang mujarab ini:

Campurkan satu bahagian baking soda bersama satu bahagian gula aising dan gaulkan rata. Tabur kan bahan campuran ini dikawasan laluan dan sarang semut. Gula tadi adalah bertujuan untuk menarik minat semut manakala baking soda yang berfungsi merosakkan sistem penghadaman semut. Dalam tempoh 2 hari, semut yang telah makan campuran ini akan mati

Cuka antara bahan paling mujarab untuk mencegah semut di dalam kediaman secara alami. Untuk mencegah semut dengan mudah, campurkan satu bahagian air bersama satu bahagian cuka. Tak kisah lah nak guna cuka masakan yang putih t uke atau cuka epal. Semburkan campuran pada semua Kawasan yang menjadi laluan dan rumah semut. Bau cuka yang kuat tidak digemari semut. Ini secara tidak langsung akan menyebabkan ia menghindari Kawasan yang telah disembur cuka

Aroma dari lemon yang kuat akan menggangu deria bau semut dan menghilangkan sistem laluan semula jadi yang telah dibentuk oleh semut. Oleh itu, anda boelh semburkan jus lemon di Kawasan yang berpontensi menjadi laluan semut atau rendamkan bebola kapas di dalam pati minyak lemon

Teknik ini banyak digunakan oleh pekebun. Semut memang amat tidak menggemari rasa timun. Oleh itu, taburkan kulit timun pada batas tanaman anda. Namun ia perlu kerap ditukar apabila kering. Nak lagi bagus, gunakan timun yang pahit

Aroma nya yang menuruk hidung akan merosakkan deria bau semut yang digunakan untuk komunikasi dan mengesan laluan yang telah digunakan. Cara penggunanaya mudah sahaja. Anda hanya perlu taburkan serbuk cili di Kawasan laluan semut. Teknik ini juga sesuai digunkan diluar kediaman seperti Kawasan pakir dan anjung. Nak bau yang lebih kuat, sampurkan satu bahagian serbuk cili bersama 1 bahagian serbuk kunyit sebelum ditabur

Mesti ramai yang memang tak pernah ada kesedaran untuk letak safety kit di rumah. Betul tak? Bila ada kecemasan, gelabah dah tak tahu nak buat apa. Jadi, penyelesaiannya terpaksa call talian kecemasan. Sebenarnya, sementara tunggu ambulan sampai atau pergi klinik rawatan kecemasan asas pon perlu dilakukan. Hal ini lebih penting kalau anda mempunyai anak. Almaklumlah, malam-malam lah anak baru nak demam, batuk lah, selesema dan sebagainya.

Masa tu pula klinik dah tutup. Takkan nak tunggu esok pula kan? Bagi mengatasi masalah ini berlaku, seorang ibu mengambil langkah proaktif untuk menyediakan satu kit madical khas untuk anak nya. Nak tahu apa barang yang WAJIB ada dalam medical kit anak anda? Jom tengok perkongsian puan Hani Mynis

Sebenarnya hani dah pernah kongsi must-have items dalam medical kit anak ni tahun lepas. Tapi kali ni hani kongsi lagi sekali dengan lebih detail penerangan dan kegunaan satu-satu item dalam kit Aqil ni.

Bagi hani, kalau ada anak kecil, medical kit memang wajib ada, lagi-lagiu nak pergi berjalan melancong atau balik kampung. Pendek cerita memang usung bawa pergi mana2 dan barang-barang pun kalau boleh cuba untuk selengkap boleh sebab anak kecil ni kadang tak terduga bila dia nak demam, selsema atau tetiba main terjatuh luka pulak lutut

Kalau boleh sediakan satu bekas khas untuk anak yang boleh dibawa travel, boleh bekas plastik atau bekas kain (pouch). Hani guna bekas plastik transparent senang nak simpan nampak lebih kemas dalam kabinet ubat hani Jangan lupa label ya.

Masukkan semua dalam satu bekas.

1. Paling penting ! Termometer.untuk anak kecil, jangan pilih termometer yg kena measure suhu letak bawah lidah atau ketiak

2. Nasal spray. Kalau Aqil selesema, pernafasan tak selesa sebab hidung tersumbat ke apa, hani sembur je dalam hidung dia.

3. Paracetemol syrup. Untuk dia demam, sentiasa restock dalam medical kit Aqil.

4. Syringe Untuk beri anak makan ubat. Tiga2 volume hani adakan (10ml, 5 ml dan 3 ml)

5. Nappy cream Kalau punggung dia merah ke apa, letak ni tak sampai sehari dah hilang merah nya.

6. Antibacterial powder Kalau dia gatal2 miang2 kat badan, ni wajib hani sapukan. As first treatment lah kiranya.

7. Nasal aspirator Sembur dulu hidung anak dengan nasal spray (sterimar) tu lepas tu baru sedut dengan nasal aspirator ni.

8. Calamine lotion Ni second treatment lepas antibacterial powder tadi

9. Ubat selsema Ni hani dapat dari klinik.

10. Aloe vera gel bila Aqil demam, hani sapukan gel ni kat tapak kaki dia, ketiak, pelipat peha dan bawah lutut, belakang leher (tengkok) dan paling penting kat ubun-ubun (dahi dia). Kesan dia cepat. Sekejap je suhu dia dari 37.9 jadi 37.1 dan turun lagi.

11. Paracetemol suppositories  Sebab aqil ada sejarah sawan masa demam, bila suhu dia 38.5 je hani terus guna ni masuk kat punggung dia.

12. Mosquito repellent patch Ini sejenis pelekat yg kita tampal je kat baju, dia keluarkan bau yg boleh repel nyamuk.

13. Cool fever Untuk maintain suhu rendah, hani letak kat dahi dan kalau dia ada tonsil hani tampal je kat leher. Haritu hani terbaca letak kat atas tulang punggung pun bagus juga utk cepatkan turun suhu.

14. Hansaplast. Bila ada anak kecil dah mula dapat kaki dan melasak mmg kena adalah benda alah ni.

15. Aloclair spray untuk ulser  sebelum ni kalau ulser hani sapukan gel glycerin tapi habis digigitnya jari hani haha so ni pengganti gel glycerin utk legakan ulser dalam mulut.

16. Pengetip kuku

17. Iv kids hani guna ni utk mcm2 haha utk spray kat mandian lemon Aqil (kalau dia selesema), untuk urut-urut badan dia lepas mandi, sapu kat perut dia kalau dia sembelit.

18. Minyak gamat

19. Normal saline Untuk basuh luka sebelum hani tampal hansaplast kat luka tu.

Untuk iv kids dan minyak gamat ni hani masuk dlm ziplock kecil baru masuk dlm bekas just takut dia tumpah.

Semoga bermanfaat

P/s: ada sesetengah item dlm ni tak sesuai utk baby bawah dua tahun

Ada juga item yg hani guna masa Aqil baby dan hani masukkn dlm kit ni tp dah tak guna skrg sbb aqil dah besar huhu

Untuk pindah ke rumah baru memang menyeronokkan. Tapi perkara yang paling tidak digemari adalah apabila anda perlu mengemas dan membungkus barang yang perlu dibawa. Pening kepala dibuatnya nak membungkus barang-barang untuk di bawa pindah. Berikut 12 tip yang dapat membantu anda mengemas dan membungkus barang untuk pindah dengan mudah:

1. BUANG SEMUA BARANG YANG TIDAK DIPERLUKAN
Untuk buang semua memang agak mustahil, tapi setidaknya buang barang yang memang langsung tidak diperlukan lagi. Jika anda rasa barang tersebut berharga dan masih dalam keadaan baik, boleh jual semula.

2. SUSUN BARANG MENGIKUT KATEGORI
Setelah asingkan barang-barang yang tidak diperlukan, susun mana perlu mengikut kategori dan labelkan. Ia bagi mengelak anda membungkus barang yang salah dan mempercepatkan kerja-kerja mengemas

3. KUMPULKAN KOTAK
Pastikan kotak untuk menyimpan barang tersedia secukupnya. Tapi, pastikan kotak yang digunkan berkualiti untuk mengelak sebarang masalah jika anda hanya menggunkan kotak-kotak yang nipis. Mungkin ia akan koyak. Sebaiknya, pergi ke kedai-kedai runcit atau lebih baik pasar raya untuk mendapatkan kotak-kotak terpakai yang berkualiti.

4. SIMPAN BARANG ELEKTRIK DALAM KOTAK ASAL
Sebaiknya apabila anda membeli barangan elektrik jenis sensitif  terutamanya TV, pemain cakrapadat dan lain-lain, simpan kotaknya. Gunakan semula kotak tersebut untuk membungkus kelengkapan elektrik dikediaman anda

5. MENGEMAS LEBIH AWAL
Barang-barang yang tidak diperlukan seperti pinggan mangkuk, buku, peralatan memasak dan sebagainya boleh disimpan di dalam kotak secara perlahan-lahan lebih awal. Hanya tinggal keperluan dan kelengkapan sehingga tempoh berpindah sahaja

6. PEK BARANG DEKORATIF DULU
Antara item yang paling awal perlu di kemas adalah barang perhiasan, ornamen dan dekoratif yang terdapat di dalam kediaman anda. Jika rumah yang hendak dipindah telah sedia, mungkin anda boleh bawa barang-barang tersebut terlebih dahulu sebelum tibanya masa tarikh pindah. Cara ini juga dapat mengelak masalah barang-barang yang memerlukan pengurusan teliti seperti pasu seramik, bingkai gambar dari mudah pecah

7. LABELKAN SETIAP BUNGKUSAN BARANG
Tak kiralah bungkusan kotak mahupun plastic, labelkan setiap satu dengan terperinci. Antara info yang perlu dipaparkan pada kotak bungkusan anda ialah jenis berang secara terperinci dan lokasi. Ia memudahkan pencarian dan pengurusan. Jadi, tak perlu lah anda punggah setiap kotak untuk mencari barang-barang yang diperlukan dan susun bungkusan terus ke lokasi yang telah dinyatakan

8. GUNAKAN KOTAK YANG KECIL UNTUK BARANG BERAT
Elak bungkusan anda sukar dan berat untuk diangkat, gunakan kotak-kotak kecil untuk mengisi barang-barang yang berat seperti buku. Biar banyak kotak bungkusan dari menggunkan satu kotak yang besar dan terlalu berat untuk di angkat. Silap-silap, boleh koyak kotak. Dah jadi dua kali kerja

9. GUNAKAN TAPE PELEKAT KUAT
Ramai yang ambil lewa untuk memilih tape pelekat walhal ia merupakan barang asas paling penting. Pastikan, anda pilih tape pelekat tahan lasak dan saiz ideal sekurang-kurangnya 3 inci lebar bagi melakatkan kotak dan barang bungkusan. Tidak kiralah sama ada kecil atau besar kotak yang digunakan. Pastikan pelekat yang digunakan tahan lasak

10. CARA BUNGKUS BARANG MUDAH PECAH
Ingat tak, anda ada kumpulkan stok surat khabar yang banyak? Masa ini lah ia boleh digunkan. Bungkus barang-barang mudah pecah seperti pinggan mangkuk dengan, barang dekoratif dan sebagainya dnegan menggunkan kertas surat khabar. Lagi tebal, lagi bagus. Selain itu juga, boleh gunkan bubble wrap atau selimut. Pastikan balut setiap satu barang.

11. BUNGKUS PINGGAN MANGKUK SECARA MENEGAK
Salah satu tip tidak mudah pecah dan jimat ruang bagi pinggan mangkuk, ia perlu disusun secara menegak. Namun, pastikan setiap pinggan telah dibalut rapi terlebih dahulu sebelum dimasukkan ke dalam kotak bungkusan

12. ELAK BARANG MANDIAN TUMPAH
Bagi mengelak botol barang mandian dari tertumpah dari bekasnya, lapiskan plastik warp pada mulut botol untuk lebih kedap. Selain itu juga, bungkus barang mandian menggunakan plastik dan letakkan di dalam baldi. Jadi, jika barang tersebut tumpah sekali pun, plastik bungkusan tadi dapat menyelamatkan barang lain dari terkena cecair yang terkeluar dari bekas.

Warna hitam dapat mewujudkan titik tumpuan serta menjadikan ruang nampak sofistikated dan elegan. Aksesori seperti lampu, cat atau perabot yang berwarna hitam pula, dengan mudah mencuri tumpuan dan dapat membantu untuk menzahirkan konsep yang ingin diketangahkan dengan lebih jelas lagi. Hitam dengan sendirinya pun sudah menarik, tetapi untuk mendapatkan efek yang lebih menakjubkan dan dramatik, padankan hitam dengan putih. Kombinasi ini juga akan menerapkan suasana bersih yang segar dan elegan pada kediaman selain sesuai digayakan denga pelbagai konsep seperti moden dan kontemporari.

Cara Menggunakan Hitam dan Putih Pada Kediaman Anda Dengan Efektif.

Jika warna hitam dan putih yang anda gunakan kelihatan terlalu menonjol, tone down kan ia dengan menggunakan warna sekunder yang lain seperti penggunaan warna merah , kuning atau keemasan.

Dinding yang dicat putih atau krim lembut sesuai untuk berfungsi sebagai latar belakang yang sempurna buat bingkai gambar atau karya seni. Pilih kayu gelap atau cat bingkai dengan warna hitam supaya ia dapat menjadi titik fokus didalam ruang yang terpilih.

Sebuah bilik mandi yang kecil kelihatan elegan dengan countertop dan lantai marmar, kabinet hitam serta dipadankan dengan kemasan hitam pada paip, lampu, bingkai cermin dan sebagainya. Tandas akan kelihatan lebih rapi dan kemas dengan pemilihan warna ini. Sesuai juga buat mereka yang bersifat misterius dan elegan.

Lapik tilam atau cadar putih bersih dipadankan dengan sarung bantal belang membuatkan bilik tidur nampak klasik dan elegan. Gunakan trim hitam untuk dinding putih atau pada katil. Anda perlu bijak menggabung dan memadankan kedua dua warna ini pada setiap penjuru bilik. Contohnya, letakkan rak buku hitam dihadapan dinding putih atau tempatkan lampu lantai hitam pada sisi katil yang putih dan sebagainya.

Gunakan aksesori besi hitam sebagai pelengkap pada ruang yang dicat putih polos serta dipadankan dengan sofa kelabu. Ruang akan nampak lebih cosy dan selesa apabila warna hitam dan putih bergabung dengan lantai kayu, selain warna hijau dari pokok yang mendatangkan suasana segar pada ruang tamu anda.

Gunakan hitam dan putih sahaja atau dengan warna accent yang lain untuk mewujudkan gaya klasik yang santai. Untuk menambah kesan dramatik dan seni hias yang menakjubkan, letakkan satu titik fokus seperti cermin besar dengan bingkai keemasan pada ruang yang kecil supaya kelihatan luas ditambah pula dengan lampu meja yang penuh karakter.


Pendingin Hawa DUALCOOL Dengan Dual Inverter Compressor Dilancarkan

Sehubungan dengan tema “Creating a Better Life”, jenama elektronik terkemuka, LG Electronics Malaysia telah memperkenalkan penghawa dingin DUALCOOL terbaharu mereka. Disambut dengan positif semasa majlis pelancaran, produk terbaru daripada LG telah berjaya mengukuhkan kedudukan mereka sebagai antara pengeluar produk perkakas rumah utama dunia.

Berucap di majlis pelancaran, Kim Kyutae, Pengarah Urusan LG Electronics Malaysia berkata, “Kami tidak mahu berpuas hati dengan hanya menjadi cukup bagus. Kami mahu menjadi kebih. Dengan mahu menjadi lebih bagus, kami mula berinovasi. Oleh yang demikian, LG berjaya merangkul tempat pertama sebagai penghawa dingin Inverter No. 1 di dunia – kecuali China* (Sumber: Euromonitor International Limited, Per Air Conditioners category definition, retail sales by volume 25). Kami percaya ini adalah suatu kelebihan yang kami boleh gunakan untuk menarik perhatian pelanggan.

“Dengan penambahan terbaharu kami, barisan penghawa dingin DUALCOOL boleh memberi perkhidmatan kepada pengguna kami dengan lebih baik, memberi peluang untuk mereka menjalani kehidupan yang lebih baik, dipenuhi dengan kegembiraan dan keselesaan di dalam rumah mereka.

PENYEJUKAN LEBIH BAIK, PENJIMATAN TENAGA

KETAHANAN: Nikmati faedah LG DUALCOOL dengan Gold Fin™ & waranti selama 10 tahun

SMART THINQ MENYENANGKAN SEMUA

*Kesemua peranti mesti mempunyai sambungan Internet

SEMUDAH 1, 2, 3

20 April 2022, tarikh yang ditunggu-tunggu oleh pemilik akaun KWSP yang telah memohon pengeluaran khas. Jumlah kelayakkan bagi setiap pemegang akaun KWSP adalah sejumlah RM 10,000.

Menurut KWSP, seramai 5.3 juta pemegang akaun telah membuat permohonan dengan kos keseluruhan adalah Rm 40.1 bilion. Walaupun baru sahaja pembayaran dilakukan, Persatuan Pengguna Islam Malaysia (PPIM) sudah mula menerima aduan dari penerima caruman yang diganggu oleh kumpulan sendikit “scamer”

Menurut Datuk Nadzim Johan selaku ketua Aktivis Persatuan Pegguna Islam Malaysia (PPIM), berdasarkan laporan sendikit tersebut dipercayai mencari mangsa secara dalam talian

Walaupun tiada data rasmi, pihak penerima pengeluran khas KWSP disarankan supaya tidak berkongsi cerita atau gambar bahawa anda telah memohon atau menerima bayaran di mana-mana media sosial.

“Jadi kita harap mereka yang dapat bantuan khas KWSP ini agar berhati-hati. Jika perlu menyemak status dengan pihak kami, semaklah.

“Ini kerana terlalu ramai di luar sana yang macam nak menerkam sahaja. Sentiasalah berhati-hati,” katanya

Sekiranya anda ingin membuat dekorasi meja makan di rumah anda, ada beberapa perkara penting dan kesilapan dalam melakukan ‘table setup’ yang perlu anda tahu.

Dalam episod Tip Impiana kali ini telah berkesempatan bersama tetamu jemputan, Encik Arif yang telah lebih 10 tahun menceburi bidang perancang majlis bagi berkongsi tip dan cara untuk dekorasi ‘table setup’ yang betul bersama para penonton setia IMPIANA.

Ketika sesi rakaman temu bual dijalankan, Arif memberitahu ada beberapa perkara asas penting yang semua perlu tahu sebelum mahu memulakan susunan dekorasi ‘table setup’ ini antaranya;

1.Saiz Meja

Adalah sangat penting untuk anda mengetahui saiz meja yang akan anda gunakan supaya susunan dekorasi ‘table setup’ bersesuaian dengan saiz dan ruang meja makan.

2.Jenis Majlis

Selain itu, anda juga perlu tahu jenis majlis atau acara yang diadakan supaya susunan hiasan dekorasi yang akan dilakukan bersesuaian serta mengikut tema majlis yang telah ditetapkan.

3.Tetamu Yang Hadir

Siapa para tetamu yang akan hadir pada majlis yang diadakan, susunan hiasan dekorasi pada ’table setup’ juga turut memainkan peranan penting. Ini adalah salah satu langkah bagi menggelakkan pemilihan barang dekorasi yang salah atau tidak ‘kena’ dengan tetamu yang hadir.

Sekiranya anda ingin mengetahui info lanjut mengenai cara untuk buat dekorasi ‘table setup’ yang betul, anda boleh tonton video penuh pautan di bawah;

Bagi anda yang rajin memasak di dapur, sudah pasti sering berdepan dengan masalah untuk menyimpan daun sup, bawang atau ketumbar di dalam peti ais supaya kekal segar serta tahan lebih lama.

Tidak dinafikan, cara penyimpanan yang salah sering dilakukan boleh menyebabkan anda berdepan dengan masalah sedemikian. Maka oleh itu, sudah pasti anda ingin mengetahui bagaimana caranya untuk menangani masalah tersebut.

Mungkin kini sudah tiba masanya untuk anda beralih kepada sesuatu perubahan baharu yang lebih inovatif bagi untuk mengekalkan daun sup, bawang dan ketumbar yang disimpan dalam peti ais kekal lebih tahan lama dari sebelumnya.

Jadi apa kata anda menggunakan bekas khas ini sekiranya mahu menyimpan daun sayur-sayuran berkenaan supaya lebih tahan berlama-lamanya.

Untuk maklumat anda, bekas khas ini direka khas bagi menyimpan daun sayur-sayuran anda supaya lebih tahan lama kerana ia didatangkan dengan tangki air di bawah bekas yang berbentuk silinder ini.

Maka oleh itu, ia boleh membuatkan daun sayur-sayuran yang disimpan boleh tahan lama berbanding dengan kaedah cara penyimpanan yang lain.

Jadi anda tidak perlu lagi berasa bimbang daun sayur-sayuran seperti daun sup, bawang dan ketumbar layu dan tidak tahan lama selepas menggunakan bekas khas ini.

Harga yang dijual sangat berpatutan dan tidak begitu mahal. Anda boleh mendapatkan bekas khas ini dengan harga serendah RM13 sahaja untuk sebuah bekas tidak termasuk bersama kos penghantaran.